7 Декабрь 2016, 14:35\nҒаиләне үлсәү менән, ә үлсәүҙең бер яғында – ир, икенсе яғында – ҡатын тип сағыштырырға була. Ошо ике үлсәмдең араһында мөхәббәт үты яна, бер-береңде аңлап, үлсәүҙе тигеҙ тотоу һөҙөмтәһендә яйлап ышаныс нығый, мөхәббәт емештәре - балалар тыуа. Әгәр бөтә йөк – тормош мәшәҡәттәре бер яҡҡа ғына һалынһа, үлсәү бәүелеп аҫта ҡалғандың хистәре һыуына, өҫтәген ут өтөп бар мөхәббәте нәфрәткә әйләнә, бала яҙмышы уртаға бүленә, ғаилә тарҡала. Һүҙем Нәби ауылында йәшәүсе, мөхәббәткә тоғро ҡалып, уны һүндермәй ауыр саҡтарҙа бер-беренә терәк, таяныс булып, һоҡланғыс ғүмер кисереүсе Вәлимә менән Райман Моратшиндар хаҡында.\nҒаилә башлығы Райман Рамаҙан улы 1952 йылдың 1 июнендә Мораҙым ауылында тыуа. Бәләкәйҙән эшкә өйрәнеп, колхозда төрлө эштәр башҡарып үҫә. 8-се синыфҡа тиклем белемде эштән һуң кискеһен Байназар мәктәбенә йөрөп ала. 10-сы синыфты Нәбиҙә тамамлай. 1973-1975 йыл Вологда өлкәһендә төҙөлөш батальонында хеҙмәт итә. Һалдат бурысын үтәп ҡайтҡас Вәлимә исемле йәш ҡыҙҙы кәләш итеп ала һәм ҡатыны эргәһенә Нәби ауылына килеп донъя көтә башлайҙар.\n- “Ҡыҙыл таң” колхозында быҙау, башмаҡ, һыйыр, йылҡыһын да көттөм, тимерлектә лә, склад мөдире булып та эшләргә тура килде. Иген элек күп булды, был осорҙа ултырып булманы. Көнө буйы эш өҫтөндә булдыҡ. Хаҡлы ялға ике йыл ҡалып, эш хаҡын өҙөп йолҡоп ҡына түләгәстәр, шул аҡсаға балаларҙы ашатырға, кейендерергә кәрәк булғанлыҡтан ҡалымға йөрөй торғайным. Ауыл колхозынан иң һуңынан тиерлек сыҡтым, хатта “Һуңғы герой” тигән исем дә тағып ҡуйҙылар” – ти Райман Моратшин.\n1950 йылда Нәби ауылында донъяға килгән Вәлимә Нурғәле ҡыҙы ла донъяның төрлө ауырлыҡтарын күреп үҫә. Үҙ ауылында 4-се синыфты тамамлағас, Байназар мәктәбенә бара. Әсәһе ауырып китеү сәбәпле 6-сы синыфты уҡырға яҙмай, үҙенән бәләкәй ҡусты-һеңлеләрен ҡайғыртып “Сатра” фермаһына эшкә сыға. 14 йәшенән колхозда һауынсы булып эшләп һәр саҡ алдынғылар рәтендә йөрөй. Эш башлауына 7 йыл үтеүгә йәш ҡыҙҙың тырышлығы юғары баһалана, уға “комунистик хеҙмәт алдынғыһы” тигән маҡтаулы исем бирелә. Пенсия йәше тулһа ла, пенсия арта тигәстәр тағы ла 5 йыл эшләп хаҡлы ялға сыға.\n- Иртәнән кискә тиклем колхоз эшендә йөрөп, ҡайтып балаларҙы ҡарап кире эшкә йүгерәһең. Иртәле-кисле 18 баш һыйырҙы, быҙауҙарын имеҙеп һауып, башмаҡ булһа уны ҡарайһың. Балалар ҙурая башлағас, әсәй арыйһың, тип һыйыр һауыша киләләр ине.\nҺыу сыҡҡан йылы беҙ ҡунаҡта инек. Һыу күтәрелә башлағас, улыбыҙ Инсур атаһының балыҡҡа йөрөй торған оҙон ҡуңыслы резина итектәрен эләктереп, малдарҙы тауға ҡыуып бер һыйырҙы ла ағыҙмай алып ҡалған. Ферма мөдире Сәләхетдин Теләүбаев: “Ана, тыңҡауыҡтай ғына Инсур бер һыйырҙы ағыҙмаған. Моратшиндың малайындай ҙа була алмайһағыҙ”, тип ҡалған көтөүселәрҙе әрләй икән. Шулай, балалар ҙа бәләкәйҙән эш күреп, өйрәнеп үҫтеләр, - ти хужабикә.\n8 бала араһында үҫкән Вәлимә Нурғәле ҡыҙы үҙе лә 8 балаға ғүмер биргән әсә. Ғүмер һуҡмаҡтарын 40 йыл ҡулға-ҡул тотоношоп бергә атлаусы бәхетле пар 8 баланы тәрбиәләп үҙ аллы тормошҡа аяҡ баҫтырғандар, хәҙер инде балаларының татлы емештәрен татып 25 ейән-ейәнсәренә һөйөнөп, уларҙың шатлыҡтарын уртаҡлашып, бәхетле ғүмер кисерә олатай-өләсәй.\n- Балалар һәр береһе үҙ аллы донъя көтөүгә ҡарамаҫтан һәр саҡ килеп хәлде белешеү, ярҙамлашыу өсөн ваҡыт табалар. Кейәү-килендәрҙән дә уңдыҡ, бына һыйырға бесәнде кейәү йүнләп бирә. 3-4 йыл элек һарыҡ та көтә инек, уларын эт ашап бөттө. Йәшелсә-емеш еләкте берәүһен дә ҡалдырмай сәсәбеҙ. Үҙем гөл үҫтерегә яратам, кешелә ятыраҡ үҫенте күрһәм шунда уҡ һөйләшеп алырға тырышам. Пенсия әҙ тип үкенмәй, барына шөкөр итеп йәшәйбеҙ. Етемселектә үҫкәнгә донъялағы һәр бала “етем” һүҙен белмәй, атай-әсәйле булып үҫһен, шул минең теләгем, - ти изге күңелле Вәлимә апай.\nМоратшиндарҙың өйөндә бер ҡасан да балалар тауышы тынмаған, бөгөн дә Һарғаяла йәшәүсе ҡыҙҙары Фирүзәләрең балалары, 5 йәшлек Әдилә менән кескәй Фәнир нурлы өйҙө шат тауыштарға күмеп зыҡ ҡубалар. Ошондай тырыш, аҡыллы балалар, уңған килен-кейәүҙәр, ейән-ейәнсәрҙәр ихтирамын, ихтибарын тойоп йәшәү үҙе бер бәхеттер бит. Өлгө булырлыҡ аҫыл ғаиләгә алтын, гәүһәр туйҙарығыҙҙы ла уҙғарырға яҙһын, тип теләге килә.


Порно Эльфийский Уйын – Уйын Бушлай Эльфийский Секс\nБөтә Уйын Яратыусылар Өсөн Эльфийский Военной Порно\nБеҙ һуңғы йылдарҙа был тенденцияның порноигр күреү өсөн аулайҙар. Әгәр элек төп иғтибар бүленә фәнни-фантастик менән цыпочки-яҡ мегалитик сабый уйын һәм инопланетяндар булып, хәҙер барыһы ла үҙгәрҙе. Тирә-яҡ тылсымлы мифик йән эйәһен күрҙек беҙ хәҙер күберәк уйын менән батшалығы һәм фәнтәзиле. Әгәр һеҙ теләһәгез Интернет иң яҡшы һәм уйын фәнтәзиле, порноигр elf коллекция һеҙ тикшерергә тейеш, улар беҙҙең сайтта буласаҡ. Ҡыҙыу уйын беҙҙең сайтта табырға мөмкин военной пародийный эльфийский ҡыҙы бөтә уйым. Ролле һәм уйын беҙҙең мажаралар һәм оригиналь булды, унда бик күп тетрәндерҙе., Бына йөкмәткеһе тураһында күберәк булһа, ул наслаждайся был коллекцияһы.\nТөнгө Эльф, ҡан һәм бөтә эльф, һеҙгә нимә кәрәк\nҺис шикһеҙ, World Of Warcraft һәм популяр булып уйындары беҙҙең иң яҡшы сайты бар. Уйын беҙҙең серияла бер нисә пародия н билдәле булған., ул һыу була приклеивать һеҙ экранда тота. WoW многопользовательский порноигра хатта беҙҙең бар, һеҙ аласаһы бушлай ҡарарға була теркәлгән ҡушыла. Эльфир һәм нисек уйнап алалар йә һин, йә бөтә трахать, үҙ юлында кемдәр осрауы. Башҡа саҡта күп булыуы билдәле пародия башҡа уйындарҙа ла беҙҙең яҡ эльф. Трахнуть из Скайрим Карлия һине алабыҙ, һин иң Джуди мөмкин трахнуть "Әкиәт Весперия" Аллейный килә һәм хатта "Үткеләнгән королева".\nБеҙ булдык бер нисә эльфийский үҙенсәлекле уйындары һәм, ғәжәп ҡыҙыҡлы сәйәхәт ебәрәм һәм ул һеҙҙең менән персонаждар тарихы, уның трахнуть тора. Сөнки ғына һәм, беҙ был мөмкин, шулай уҡ был уйын беҙ бер нисә коллекцияһын раштыуа эльфийский индерелгән. Һеҙҙе аптыратып булмай, был уйынмы ни каприз булыуы мөмкин. Мин ышанам, һеҙ был уйын барыһына ла оҡшаны, һәм мин һеҙгә һөйләйем, киләһе ни өсөн хәүефле.\nДөрөҫ Яҡшы Уйын Сайты\nБашҡа нәмә һеҙҙең яратҡан уйындары менән был фантастик персонаждар, уларҙың трахнуть һәр ваҡыт һеҙ теләгән, беҙҙең сайтта шулай уҡ графика порноигра эльфийский коллекцияһы менән ҡыҙыҡһыныусан. Беҙҙең сайтта бөтә уйын HTML5 китерелә менән графика, реалистик раят ә ашыу тигәнде аңлата был. Был, шулай уҡ, тигәнде аңлата, тип, һеҙ, аласыз теләсә ниндәй төҙөлөшө уйындар уйнап, улар ҡуллана аласыз, йәғни кеҫә телефон йәки компьютер өҫтәле була. Шул уҡ ваҡытта был әле һаман йыйыу дауам итә. Беҙ яңы уйын интернет эҙләү, табыу һәм беҙ уларҙы, улар беҙҙе скачать сервера, беҙ, һеҙ, улар туранан-тура үҙенә браузер унда уйнарға мөмкин., Һәм тағы барыһы ла, беҙ алабыҙ һеҙ. Категория порноигра беҙҙән башҡа ла күп беҙҙең сайты була, ул уйын сифатлы тултырып, шулай уҡ унда уйнай мөмкин бушлай. Бында ниндәй схема юҡ. Беҙ өлкәндәр өсөн иң ҙур үҙәктәр булдырыу интернет ябай тел уйын, һәм беҙ һеҙгә кәрәк бының өсөн. Шулай итеп, беҙҙең булһа һәм сайтҡа өҫтәп закладка, инанырға, һеҙ, бөтә уйындарҙы уйнап, платформала беҙҙең бар ул беҙҙең.\nМифология Төрлө Эльф\nВау енси Эльф\nТролль Йәки Секс Менән Бер Орк\nСайтта Күберәк Оҡшай Elf Porn Games


Аҙна яңылыҡтары. Миңә тай һатып алып бирһәгеҙ, мин һеҙгә ике ҡолон ҡайтарып бирәсәкмен\nБаймаҡ районында тыуып үҫеп әле Өфөлә йәшәүсе егет ошо тәртип менән бизнес ойошторған. Был ниәтен ул башҡорт тоҡомло аттарҙы үрсетеү теләге менән аңлата. Проектты тормошҡа ашырыу өсөн биш йөҙ мең һумға яҡын аҡса кәрәк, ти ул. Әле ул күпмелер күләм аҡса йыйған һәм ун бишләгән йылҡы малы һатып алған. Тоҡомло аттар үрсетеүҙе маҡсат итеп ҡуйған бизнес алға китһә егет үҙе генә түгел, уға ярҙам итеүселәрҙең барыһы ла отасаҡ, тип ышандыра ул.\nИрмен тигән ир-егеттең йөрәгендә эйәрле-йүгәнле ат ятыр, тигәндәй Денис Өмөтбаевт та йылҡысылыҡ тармағын үҫтереү ниәте менән яна. Маҡсаты - таҙа башҡорт тоҡомло аттарҙы үрсетеү. Йылдар буйы тынғы бирмәгән уйына ул быйыл ниһайәт, ныҡлап тотонорға ҡарар иткән. Интернеттағы махсус сайтта проект булдырып фекерҙәштәр туплай. Сентябрь аҙағынан эш башлаған замандашыбыҙҙың ниәтен тиҫтәләрсә кеше хуплай. Һөҙөмтәлә бөгөнгө көнгәсә 150 меңдән ашыу аҡса йыйыла.\nПроект шунан ғибарәт, бер тоҡомло бейә һатып алыуҙа ярҙам күрһәткән кешегә киләсәктә ике ҡолон бүләккә ҡайтарыла. Денис Өмөтбаев киләсәктә үҙ хыялына ирешеү өсөн башланғыс аҙымды яһаған да инде. Былтыр ул башҡорт тоҡомоноң Ирәндек төрөнә ҡараған 15 баш ҡолон һатып ала. Әле малдар Баймаҡ районының Төркмән ауылы эргәһендә көтөлә. Бала саҡтан тәбиғәткә, йылҡы малына йылы мөнәсәбәттә үҫкән егет бөгөн ошо малдарҙы күпләп үрсетеү, унан алынған продукцияны маҡсатлы ҡулланыу теләге менән йәшәй.\nПроекттың үҙенсәлеге - бейә һөтөнән балалар аҙығын да эшләү. Ғалимдар составы буйынса әсә һөтөнә оҡшаш һөт ҡатнашмаһы етештереүҙе яйға һалыу өҫтөндә күптән баш вата. Күп тапҡырҙар ҡымыҙҙы йыл әйләнәһенә бешеү, уны һаҡлау ваҡытын оҙайтыу, бейә һөтөн киптереү, унан балалар аҙығы етештереү йүнәлеше күтәрелә бирә лә, тағы ла туҡтап ҡала... Төбәктә йылҡысылыҡ бары тик ҡымыҙ етештереү, ат туризмы йүнәлештәрендә генә үҫешә. Шуға күрә алдынғы ҡарашлы башҡорт егетенең, көньяҡ-көнсығыш райондарын милли һауыҡтырыу үҙәгенә әйләндереү, йылҡысылыҡтан алынған продукцияны сифатлы ҡулланыу тәҡдиме бик урынлы. Халыҡ көсө менән барлыҡҡа киләсәк изге эш халыҡ мәнфәғәте өсөн эшләйәсәгенә ышаныс ҙур. Ә субсидия кеүек дәүләт ярҙамы алыу һорауы әлегә асыҡ ҡала...


Баймаҡ районы хужалыҡтарында мал аҙығы әҙерләү дауам итә\nШул ваҡытта төбәк эшсәндәре иртә культураларҙы урырға ла әҙерләнә - техника һәм ырҙын табаҡтары тәртипкә килтерелә. Был эштәрҙең барыһы ла райондың Ленин исемендәге хужалығында ырамлы бара.\nАуыл хужалығы эшсәндәренә йәйҙең һәр көнө ҡәҙерле. Хәйер, быйылғы миҙгел аграрийҙар өсөн матур бара. Ленин исемендәге ауыл хужалығы кооперативы бесән, фураж, сенаж әҙерләү менән мәшғүл. Сөнки хужалыҡтағы һәр баш малға аҙыҡ берәмеге туплау зарур. Алдағы йылдар менән сағыштырғанда үлән быйыл яҡшы үҫкән, шунлыҡтан бесәнселәрҙең кәйефе лә шәп. Мал аҙығын тотҡарлыҡһыҙ әҙерләү өсөн хужалыҡ яғыулыҡ-майлау материалдары менән тулыһынса тәьмин ителгән, запас частарға ҡытлыҡ юҡ. Хужалыҡта йыл да мал аҙығы әҙерләүҙә ҡатнашҡан эшсәндәргә бесән әҙерләшергә ярҙам итеү ҡаралған.\nБыйыл сабынлыҡтарҙа үлән ҡуйы, шуға ла бесән әҙерләү ауырлыҡтар тыуҙырмаясаҡ ти эшсәндәр. Әле ике мең тонна сенаж, бер мең дә 50 тонна бесән әҙерләгән дә инде.\nХужалыҡтың райондың малсылыҡ продукцияһы етештереү күләменә индергән өлөшө лә арта бара. Бында техникалалар яңыртыла, бар яҡлап хужалыҡтың матди-техник базаһын нығытырға тырышалар.\nУраҡҡа төшөргә лә һанаулы ғына көндәр ҡалып бара. Лениндар уға әҙер. Иген культуралары быйыл мул уңыш менән ҡыуандырыр, малдар иһә фураж, һалам менән тулыһынса тәьмин ителәсәк. Кооперативҡа ҡышлатыу миҙгелен яҡшы әҙерлек менән ҡаршыларға бөтә шарттар бар.


Урман сәнәғәте комплексына 42 миллиард һум инвестицияланасаҡ // Иҡтисад | новости башинформ.рф\nУрман сәнәғәте комплексына 42 миллиард һум инвестицияланасаҡ\n10:11, 14 декабря 2010 Иҡтисад\nБашҡортостанда урман сәнәғәте комплексын үҫтереүҙең инвестиция проекттары етешмәүе тойола. Ғөмүмән, был тармаҡта ашығыс хәл итеүҙе талап иткән проблемалар байтаҡ. Был турала 13 декабрҙә республика Президенты Рөстәм Хәмитов үткәргән Башҡортостан Хөкүмәте ултырышында әйтелде.\nТармаҡ проблемалары араһында янғынға ҡаршы сараларҙы һүлпән тормошҡа ашырыу, ағас ҡоротҡостарына ҡаршы көрәшергә теләмәү, бәләкәй һәм урта эшҡыуарлыҡ субъекттары эшмәкәрлеген сикләү аталды.\nБашҡортостандың урман сәнәғәте комплексын үҫтереү программаһы бәләкәй һәм урта эшҡыуарлыҡ өлкәһендә 6000-дән ашыу эш урыны булдырыуҙы күҙ уңында тота.\nМәҫәлән, яҡындағы биш-ун йылда республикала ағас материалдар, активацияланған ағас күмере, йыйылма панель йорттар производстволары, ағас эшкәртеү һәм фанера плиталар комбинаттары, яңы питомник барлыҡҡа килергә тейеш. Аҙағыраҡ Ҡариҙел йәки Дыуан районында целлюлоза-ҡағыҙ комбинаты төҙөү планлаштырыла.\nБөгөн Башҡортостанда урман сәнәғәте комплексында 1000-дән ашыу хужалыҡ итеүсе субъекттар теркәлгән, ләкин ысынында иһә уларҙың яртыһы ғына эшләй. Планда —бәләкәй һәм урта бизнес субъекттары һанын ике тапҡырға арттырыу. Бының өсөн республиканың төньяҡ өлөшөндә – технопарктар, ә Ҡариҙел, Нуриман һәм Йылайыр райондарында индустриаль парктар төҙөләсәк. 2020 йылға республиканың урман сәнәғәте комплексына инвестицияларҙың дөйөм күләме 42 миллиард һумдан ашыу тәшкил итергә тейеш, тип хәбәр итә төбәк башлығының матбуғат хеҙмәте.\nТеги: БР Президенты, урман сәнәғәте комплексы, инвестициялар


Ҡиммәттәрҙе һаҡлап » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Башҡорт донъяһы » Ҡиммәттәрҙе һаҡлап\nҠиммәттәрҙе һаҡлап 27.01.2012 // Башҡорт донъяһы\nӘле Беларусь Республикаһында 1500-ҙән ашыу башҡорт йәшәй. 1998 йылдан алып Башҡортостандың ижади коллективтары ҡатнашлығында “Һабантуй” байрамын йыл һайын үткәреп торабыҙ. Гродно, Гомель, Орша ҡалаларында башҡорт һәм татар йәмәғәт берекмәләре ойошторолдо. Улар ҡарамағында “Ләйсән” фольклор ансамбле, “Шишмә” вокаль-инструменталь ансамбле эшләй, башҡорт авторҙарының әҫәрҙәре, милләттәштәребеҙ хаҡындағы тарихи әҙәбиәт, Өфөлә сыҡҡан гәзит-журналдар тупланған китапхана бар.\nЙәмәғәт берекмәһенең ижади коллективтары Бөтөн Беларусь милли мәҙәниәттәре фестивалендә ҡатнаша. Рәсәйҙең Беларусь Республикаһындағы илселеге ҡарамағындағы Рәсәй ватандаштар ойошмаһының координация советы үткәргән сараларҙа, ҡала байрамдарында даими ҡатнашабыҙ. Йәмәғәт берекмәһе эшенә йәштәр ҙә әүҙем йәлеп ителә.\nБеҙ киң мәғлүмәт саралары менән әүҙем эш итәбеҙ: Беларусь радиоһынан, “Мир”, “СТВ” телеканалдарынан ошо төбәктә йәшәгән башҡорттарҙың тормошо тураһында тапшырыуҙар донъя күрә, Башҡортостандың киң мәғлүмәт сараларында сығыш яһайбыҙ.\n“Шишмә” берекмәһе президиумы рәйесе.


«Ҡарламан» ҡуйыртылған һөтөнөң тауар ярлығы буйынса сыҡҡан бәхәс судҡа тиклем барып етте\nСәбәбе - республикала етештереүсе Ҡарламан продукты менән Омск өлкәһендә сығарылған Ҡарламан сауҙа йорто этикеткалары оҡшаш булыуына бәйле. Омскийҙа ул 2013 йылдан алып сығарыла. Билдәле һүрәтте: күк-аҡ һәм зәңгәр нурҙарҙа төшөрөлгән көршәк, һөт тултырылған стакан менән сәскә һабағын предприятие законлаштырған. Әле Омск етештереүселәре үҙ хоҡуҡтарын белдерә.\nӘ бына Прибельский ҡасабаһында эшләүселәр тауар ярлығының дизайнын «Ҡарламан шәкәре» етештереүсеһенән үҙләштергән. Яҡтар уртаҡ фекергә килә алмай. Бөгөн бәхәс буйынса сираттағы суд ултырышы булырға тейеш ине, әммә тыңлау июнь урталарына күсерелде.\nВиталий Кронвальд, «Ҡарламан» сауҙа йортоноң финанс эштәре буйынса директоры: «Беҙ конкурентлыҡтың ғәҙел булыуын теләйбеҙ. Ә этикеткаға килгәндә, ул закон буйынса беҙҙеке. 2013 йылда уны кем теләй шул үҙләштерә ала ине».


Швед клиенттарҙы хеҙмәтләндереү өсөн тиҙ һәм һөҙөмтәле ч Kundchatt Smart - Видео чат - таныштырыу лайф - стрим тере!\nШвед клиенттарҙы хеҙмәтләндереү өсөн тиҙ һәм һөҙөмтәле ч Kundchatt Smart\nШвед American Chat береһе булып тора, күп кенә аҙыҡ-түлек, яҡшы хеҙмәтләндереү өсөн клиенттары\nЧан, һәм башҡа бөтә аҙыҡ-түлек булараҡ, сервис булып тора болотҡа.\nТимәк, беҙ, американдар, бөтә нәмә лә ҡайғыртырға эшләгән продукттарын һәм яңыртыу, шулай булғас, һеҙ клиент булған тупланған! Швед ч яҡшы эшләй, ләкин аҙыҡ-түлек менән бергә америка башҡа тағы ла яҡшы.\nКлиент хеҙмәтенең иң яҡшы ысулы булып яңы эш башлау менән бөтә уҡырға инергә ярҙам итеү һәм швед ч швед. Аҙыҡ-түлек хаҡтары һәм һанына бәйле ҡулланылған швед ч ни эшләп Чатверктыга. Террористический юҡҡа демо-версия"Швед ч"һеҙ беҙ һөйләгәнде һәм күберәк.\nТанышырға һәм теркәү ч онлайн башҡа бушлай, күреү өсөн, веб - камера, веб-серфинг\nZadarmo Taliansko Video chat Room - Taliansko Chat, Taliansko cudzinec Chat, Taliansko Cam Chat\nбашҡа видеочивать теркәлгән 18 таныш булмаған теркәлгән онлайн видео чат видеочивать теркәлгән без интернета ч рулетка чатта теркәлергә онлайн без рулетка чатрулетка 18 видеочивать ч видеочивать кейәүгә теләп таныштырҙы. ҡыҙ менән танышып бушлай видео


Тарихсылар тарафынан Октябрь революцияһына тейешле баһа бирелдеме? Ә һеҙ ниндәй баһа бирәһегеҙ?\nАзамат АҠЪЮЛОВ, БДУ-ның Тарих һәм дәүләт идараһы институты доценты: Илебеҙҙә 1917 йылдың октябрь айында булып үткән ваҡиғаларҙы бер яҡлы ғына баһалауы ауыр. Һикһән йылдан ашыу был инҡилапты Бөйөк Октябрь социалистик революцияһы тип йөрөттөк. Бөгөнгө көндә беҙҙең ул ваҡиғаларҙы төрлөсә баһаларға хоҡуғыбыҙ бар. Кемгәлер ул Бөйөк Октябрь булып ҡала, ә кемдер уны тотош бер илде социалистик эксперимент үткәреү өсөн яһалған түңкәрелеш (переворот) тип иҫәпләй.\nТарихтан билдәле булыуынса, ХХ быуатҡа Рәсәй империяһы күп кенә хәл ителмәгән мәсьәләләр менән аяҡ баҫа. Беренсенән, ер мәсьәләһе. Халыҡтың күпселеген тәшкил иткән крәҫтиәндәр ерһеҙ интегә. Иң уңдырышлы ерҙәр помещиктар ҡулында ҡала бирә. Икенсенән, милли мәсьәлә. Рәсәй империяһында көн күргән халыҡтар үҙ дәүләтселегенән мәхрүм була, улар милли иҙеүгә дусар ителә. Өсөнсөнән, эшселәрҙең ҡот осҡос хәле, улар бик ауыр шарттарҙа эшләй, бер ниндәй дәүләт яҡлауы менән файҙаланмай. Быларға һуғыш ауырлығы ла ҡушыла. Батша хөкүмәте лә, Ваҡытлы хөкүмәт тә был мәсьәләләрҙе хәл итеүҙе кисектереп килә. Ә халыҡтың ризаһыҙлығы көндән-көн арта. Шул ваҡытта большевиктар халыҡ күтәргән талаптарҙы үҙ лозунгыһына әйләндерә. Улар халыҡ менән халыҡ телендә һөйләшә: "Тыныслыҡ теләйһегеҙме, улайһа, штыктарҙы ергә ҡаҙағыҙ ҙа - өйгә, ҡоралды үҙегеҙ менән алһағыҙ, тағы ла яҡшыраҡ (кәрәге тейеүе бар)", "Ерле булырға теләйһегеҙме, уны алпауыттарҙан тартып алығыҙ" һәм башҡа шундай саҡырыуҙар ташлай. Ошондай лозунгылары менән большевиктар Петроградта, Мәскәүҙә, башҡа ҙур ҡалаларҙа һалдаттарҙың, матростарҙың һәм эшселәрҙең күпселеген үҙ яғына ауҙарыуға өлгәшә. Шулай итеп, 1917 йылдың октябрендә большевиктар власты үҙ ҡулдарына алыу өсөн уңайлы мөҙҙәтте ҡулдан ысҡындырмай. Бында В.И. Лениндың шәхесе, эшселәр араһында уның абруйы ла ҙур әһәмиәткә эйә була. Ғөмүмән, көнүҙәк мәсьәләрҙе ваҡытында хәл итмәү, уларҙы Ойоштороу Йыйылышына (Учредительное Собрание) тиклем кисектереү, диалог урынына репрессив сараларға күсеү һәм барған һуғыш властың большевиктар тарафынан яулап алыныуына сәбәпсе була ла инде. Бына ошондайыраҡ баһалауҙарҙы ла тарихсылар әле яңыраҡ ҡына телгә ала башланы бит. Октябрь революцияһы ваҡиғаһы барыбер ҙә уникаль күренеш, уны әле тикшерәсәктәр, том-том китаптар яҙасаҡтар. Ул хеҙмәттәрҙең йөкмәткеһе, әлбиттә, совет осоронда яҙылған китаптарҙан ҡырҡа айырыласаҡ.\nСәлимйән БӘҘРЕТДИНОВ, журналист: Ирекле тормош, ирекле йәшәйеш өсөн бихисап ихтилалға күтәрелгән, ҡан ҡойған, баш һалған башҡорт ҡәүеме өсөн иҫке ижтимағи ҡоролоштан яңы ҡоролошҡа әйҙәгән киҫкен һынылыш, йәғни Октябрь инҡилабы Хөрриәт ҡояшы кеүек күренгән, әлбиттә. Башҡорт халҡының быуаттар буйы ирекле тормошҡа ынтылышы Башҡортостан шура йөмһүриәтенең хәрби инҡилап комитеты рәйесе Әхмәтзәки Вәлидов, Дәхлиә эштәре халыҡ комиссары Фәтих Төхфәтуллин, Дәхлиә халыҡ комиссарлығы ағзаһы үә граждандарҙы теркәү идаралығы мөдире Әмирхан Вәлитов исеменән халыҡҡа еткерелгән бер өндәмәлә лә сағыу сағылған: "Рәсәйҙә хөрриәт иғлан ителгән көндән генә түгел, бәлки, башҡорт халҡы донъяға сыҡҡандан бирле башҡорттар үҙҙәренең көндәрен үҙҙәре күрергә теләй, үә һис бер ваҡыт ситтәр ҡулы аҫтында ҡалып, зәйүн булыуға разый булмай ине. Башҡорт тарихының теләһә генә ҡайһы сәхифәһен алып ҡараһаҡ та, уларҙың иркенлеккә, хөрриәткә ынтылғандарын күрәсәкһең. Башҡорттар кеүек мөмкин ҡәҙәр хөрриәт юлында фиҙа булған, иркенлек өсөн самаһыҙ күп ҡорбан биргән милләт ер йөҙөндә бик аҙ табылыр.\nБашҡорттар Рәсәй ҡулына күскәндән һуң да хөрриәт юлында булған һәр бер хәрәкәттә ҡатнаштылар, үә һәр береһендә ғәйәт әһәмиәтле бер урын тоттолар. Ләкин нәрҫәнәндер уларға тәҡдир йөҙ күрһәтмәне. Тәбиғәт һәр ваҡыт уларға үҙенең кире яғын, арҡаһын күрһәтте. Бына был һуңғы хөрриәттә лә башҡорттар айырым үә ирекле йәшәүҙе теләп майҙанға сыҡты. Үә шуралар йөмһүриәте менән бергә эш күреүҙе тейеш тапты, сөнки Рәсәй шуралар хөкүмәте генә башҡорттарға эске эштәрендә тамам мөстәҡил айырым йәшәргә ирек бирмәксе. Бөтә власты эшсе үә ауыл халҡы ҡулында ҡалдырыуҙы идеал итеп тота. Башҡорт халҡы шул властың, йәғни бөтә хөкүмәт эштәренең халыҡ ҡулында ҡалыуҙы күптән теләй үә йөҙ йылдарҙан бирле шул маҡсат юлында миллион ҡорбандар биреп килде. Шул ҡорбандар бөгөн күк йөҙөндә мәҡбүлиәткә ашты. Үә башҡорт халҡы беренсе мәртәбә булараҡ кес кенә, ләкин шуның менән бергә ныҡ, төплө үә халыҡсанлыҡ нигеҙендә ҡоролған Башҡортостан шуралар йөмһүриәтен тыуҙырҙы. Нисә йөҙ йылдарҙан бирле ирек үә истиҡлал юлында һуғышта йонсоған был халыҡтың майҙанға сығыуы зарури күренеш..."\nДаулы йылдар өнөләй был өндәмә. Ул, күрәһең, Әхмәтзәки Вәлидиҙе большевиктар үҙҙәренән кире ҡаҡҡанға, бөтә башҡорт милли-азатлыҡ хәрәкәтен хаҡһыҙ, ҡанунға ҡаршы тип иғлан иткәнгә һәм башҡорт хөкүмәтен ашығыс рәүештә ҡулға алғанға хәтлем яҙылғандыр. Сөнки өндәмәлә Рәсәй шурауи (совет) хөкүмәтенең башҡорттарға эске эштәрендә тамам мөстәҡил, йәғни үҙаллы, ирекле йәшәргә мөмкинлек биреүенә, Башҡортостан шурауи йөмһүриәтенең хөрриәт яуларына ышаныс бар. Үҙаллы Башҡортостан шураһы 1-се һәм 2-се Бөтә башҡорт ҡоролтайҙарында раҫлана.\nӘммә, әммә... 1918 йылдың февралендә, Башҡортостандың Ваҡытлы инҡилап (революцион) шураһы ойошторолғас, ул бөтөрөлә. Һуңынан, 1923 йылдың февралендә башҡорт халҡына яҙған хушлашыу хатында Әхмәтзәки Вәлиди: "Советтар, милләттәрҙе һәм колонияларҙы азат итеүҙәре тураһында ялған һүҙ һөйләп, эшселәрҙең хаҡлығы һәм хоҡуҡтары мәсьәләһен күтәргән социализм тәғлимәтен бер эгоист милләттең империалистик идеяһына хеҙмәт иткән хәрәкәткә әүерелдерҙе", - ти һәм артабан иң әшәке йәберләүҙәр ике нигеҙҙә, йәғни дин һәм милли тел өҫтөндә эшләнәсәген, дин менән телебеҙҙе һаҡлауға ғәйрәт сарыф итеү зарурлығын иҫкәртә.\nӘлбиттә, 1919 йылда Башҡорт Автономиялы Совет Республикаһы, 1922 йылда урыҫ теле менән бер рәттән башҡорт теле лә дәүләт теле тип иғлан ителеү, үҙебеҙҙең дәүләт ҡоролошо булыу, ауыл хужалығын, сәнәғәтте алға ебәреү, мәғарифты, фәнде, һаулыҡ һаҡлауҙы, мәҙәниәтте, сәнғәтте үҫтереү, һис шикһеҙ, оло ҡаҙаныш. Тарихи ваҡиға булараҡ, беҙҙең заман күҙлегенән Октябрь инҡилабын хурлауҙан йәки күккә күтәреүҙән фәтүә юҡ, фәһем алырға, һығымталар яһарға ғына була. Беҙҙең дәүерҙә иһә демократик хоҡуҡи дәүләт нигеҙҙәренең ҡаҡшауы, башҡорттарҙың һәм башҡа милләттәрҙең үҙаллылыҡ, ирек, тел, милли үҙенсәлек йәһәтенән ихтыярҙары, мәнфәғәттәре һәм хоҡуҡтары ҡыҫыла барыуы, бөйөк шәхесебеҙ Әхмәтзәки Вәлиди иҫкәрткәнсә, ғәйрәт сарыф итеү зарур хәл-күренеш.\nФәрзәнә ИШБИРҘИНА, хеҙмәт ветераны: Был мәсьәләгә бер төрлө генә ҡараштың булыуы мөмкин түгел, сөнки, ниндәй генә прогрессив ваҡиға булмаһын һәм кем генә уға ҡарата үҙ мөнәсәбәтен белдермәһен, ул синфи күҙлектән баһаланасаҡ. Йәғни бөгөнгө көндә лә юҡһылдар Октябрь революцияһын - яҡшы, тип, ә байҙар - яуызлыҡ, тип ҡарауын дауам итә. Бала саҡтан уҡ хәтергә ныҡ һеңеп ҡалған: был көн иң ҙур һәм яҡты байрамдарыбыҙҙың береһе иҫәпләнде. Кескәй уҡыусыларҙы был көн октябрят итеп, ә Лениндың тыуған көнө - 22 апрелдә пионер сафына ҡабул итәләр ине. Мәктәп йылдарынан уҡ белә инек: батша ҡолатылғас, революция булыр-булмаҫ ваҡытлы хөкүмәттән власты халыҡ ҡулына тартып алып бирә; ер - крәҫтиәндәргә, завод-фабрикалар эшселәргә күсә. Беҙ бында бер ниндәй яманлыҡ та күрмәнек, киреһенсә, планетала социаль ғәҙеллек принциптарына нигеҙ һалыныуы - ул бөйөк, изге эш, тип ҡаралды. Һәм ул шулай ҙа. Әлбиттә, байҙар хәлен дә аңларға була, ләкин бит улар байлыҡтарын йәш совет иле менән бүлешергә теләмәй. Шуның өсөн дә бит - түңкәрелеш, ә ул эҙемтәһеҙ, ҡорбандарһыҙ булмай. Ә ғөмүмән, Октябрь революцияһы үҙе ҡупҡан мәлендә бер ниндәй ҡорбандарһыҙ ғәмәлгә ашырыла. Бөйөк революция сабаталы Рәсәйҙе ҡеүәтле держава итеп үҫтерә. Фән, мәғариф, сәнәғәт үҫеше, йыһанға юл ярыу, сиҙәм ерҙәрҙе үҙләштереп, ер йөҙө халыҡтарын туйҙырырлыҡ икмәк үҫтереү - былар бит барыһы ла фәҡәт революция арҡаһында мөмкин була. Тик бына Лениндан һуң килгән власть башындағылар революцияны таплауға, уның курсын үҙгәртеүгә бик ҙур "тырышлыҡ" һала - асылда,уның идеяларына хыянат итә. Йәл, ошо прогрестың артабанғы юлын күҙаллаусы стратег тыумай шул башҡаса ер йөҙөнә... Революцияға ҡарата һуңғы йылдарҙағы либераллек тә аңлашылып етмәй. Хәйер, уның сере ни бары шунда ғына: илдә социаль ғәҙелһеҙлек хөкөм һөргәндә, бөйөк инҡилап юбилейын иҫкә төшөрмәү хәйерлерәктер, күрәһең. Октябрь революцияһы карабын ҡомға килтереп терәгән хәсрәт "капитандар" арҡаһында революция исеменә тап төшөргә, шик, нәфрәт тыуырға тейеш түгелдер бит, тип уйлайым мин. Нисек кенә уны ҡабул итергә теләмәһәләр ҙә, уға күрәлмаусылыҡ һаҡлаһалар ҙа - барыбер үҙгәреш, яңырыш һәм прогресс булып, ул мәңге ҡала, уны тарих битенән йолҡоп алып ташлай алмай бер кем дә!\nБарлыҡ фекерҙәр "Аҡ Йорт"-ҡа "ҡараш ташлап" яҙылған.\nҺорау ҙа яңлыш ҡуйылған.\nБашҡорт баҫмаһы булараҡ, һорау былайыраҡ булырға тейеш ине:\nОктябрь революцияһы тарафынан, башкорт халҡы нимә алды, нимә юғалтты?\nНимәгә өмөт иттеләр, нәтиҗә ниндәй булып сыҡты.\nӘ былай, бында мин тик һүҙ бутҡаһын күрәм.\n7 Nov at 6:42 pm1\nТарих-тарих булып ҡала, булғанды инҡар итеп булмай.Булған эшкә баһа бирҙең ни ҙә бирмәнең ни, булыры булған буяуы һеңгән һәм ваҡыт үтеү менә яйлап ҡына уңа инде.(Мин тарихсы түгел, үҙемдең ябай ғына фекерем...)\n8 Nov at 12:02 pm1


Үҙебеҙ әҙерләгән сыр\nБеҙгә кәрәк буласаҡ: 1 литр һөт, өс йомортҡа, 1,5 аш ҡалағы тоҙ, 400 грамм кефир.\nБөтәһен бергә бутайбыҙ ҙа, талғын утҡа ҡуябыҙ. Эремсекләнгәс, тишекле сүмескә марля һалып һөҙәбеҙ. Йәки ҙур иләк аша ла һөҙөргә мөмкин. Һөҙгәс, эремсекте тәрилкә менән ҡапларға һәм өҫтөнә ауыр әйбер ҡуйырға кәрәк. Өс-дүрт сәғәттән сыр әҙер. Йәшел тәмләткестәр ҙә ҡушырға була.


Рәсәй Федерацияһының Үҙәк һайлауҙар комиссияһы киләһе һайл ауҙар өсөн бюллетендәр әҙерләргә тотондо ла инде. Полиграфия\nпредприятиеларына декабргә билдәләнгән Рәсәй Федерацияһы Дә үләт думаһы депутаттары һайлауҙарына һайлау бюллетендәре әҙе рләү хоҡуғы өсөн конкурста илебеҙҙең 18 полиграфия предприя тиелары ҡатнашты. Ошо көндәрҙә Үҙәк һайлауҙар комиссияһы ең еүселәрҙе билдәләйәсәк һәм улар һайлау бюллетендәре, танытма , һайлау алды плакаттары, календарҙәр һәм башҡа полиграфия продукциялары өсөн ҡағыҙ әҙерләүгә тотонасаҡ. Бюллетендәрҙең тышҡы биҙәлеше бер ни тиклем үҙгәрештәр кисер ә. Уларҙы әҙерләү технологияһы ярайһы уҡ ҡатмарлы -- башта м ахсус буяу әҙерләнә, уны әҙерләү хоҡуғына кәрәкле документта ры булған предприятие ғына эйә. Артабан буяуҙы конкурста еңе п сығыусы типографияларға тапшырасаҡтар. Улар үҙ сиратында ҡ ағыҙға барлыҡ һаҡлау элементтарын-- махсус буяу, микрошрифт,\nһаҡлау сеткаһын индерә. Бер мандатлы һайлау округы бюллетен дәре асыҡ һары тонда буласаҡ, федераль округ буйынса һайлау\nбюллетендәре төҫө -- асыҡ йәшел. Һуңынан был ярым фабрикат тарҙы һайлау бюллетендәре баҫырға тейешле типографияларға ал ып барасаҡтар. Бюллетендәрҙе әҙерләүҙең һәр этабы Үҙәк һайла уҙар комиссияһы тарафынан ҡаты контролдә тотола, әлбиттә. Баҫылған бюллетендәр һаны һайлаусыларға етергә тейеш, ә улар\nилебеҙҙә 109 миллионға яҡын. Был һанды икегә ҡабатларға кәр әк, сөнки беҙ кандидаттар өсөн бер мандатлы һәм федераль окр уг буйынса тауыш бирәсәкбеҙ. Законға ярашлы рәүештә тағы өс процент запас бюллетендәр баҫыласаҡ. Һайлаусы бюллетенде яңы лыш боҙоп, икенсеһен һорарға, йә иһә йәшәү урынын яңы ғына а лмаштырып һайлаусылар исемлегенә индерелергә өлгөрмәгән һайл аусы килергә мөмкин. Закон буйынса ул да һайлауҙа ҡатнашырға\nхоҡуҡлы. Бер караптан икенсеһенә бушатҡан ваҡытта бюллетенд әр һыуға төшөп китеү йәки башҡаса боҙолоу осраҡтары булырға мөмкин. Шуға күрә Рәсәй Федерацияһының Һайлауҙар комиссияһы һәр осраҡты күҙаллай. Бер бюллетен хаҡы 1 һумдан 2,5 һумға тиклем торасаҡ ( ҡағыҙҙ ы алып килеү, буяу һәм башҡаларҙың хаҡы). Документтарҙың сиф аты хаҡында уларҙы үҙ күҙебеҙ менән күргәс кенә һығымта яһар ға ҡала.


Футбол буйынса осрашыуҙар үткән майҙан ҙурлығына ҡарап: " Республикаға ҙур футбол килде!" - тип әйтергә була хәҙер. Әм мә әһәмиәте буйынса беҙҙең футболды артыҡ мөһимдәр рәтенә ин дереп булмай - Рәсәйҙең икенсе дивизионын уҫал телдәр "зю" лигаһы тип тә йөрөтә. Беҙҙең ком андаларҙың берәйһенә күптән инде абруйлыраҡ лигаға күсергә ваҡыт та бит , тик бына Өфө "нефтселәренең" аҡсаһы юҡ, ә "Содовикты" һәр ваҡыт күҙгә\nкүренмәгән проблемалар эҙәрлекләй.\nСтәрлетамаҡтарҙың ғына түгел, күп кенә башҡа көйәрмәндәр ҙең дә яратҡан командаһына бөгөн яҡшы сығыш яһарға ҡамасаула усы юҡ кеүек ине. Миҙгел алды әҙерлеге ярайһы уҡ һәйбәт үткә релде. Составты бер аҙ таҙартып, юғары ғына кимәлдә һаналға н бер нисә уйынсы саҡырылды. Тренер - талант, етәкселек - бына тигән, команда - хыял, көйәрмәндәр - шәп. Ә ммә һәр ваҡыт нимәлер етмәй. Бер миҙгелдә - йүләрҙәрсә еңелеү, икенсеһендә\n- команда фетнәһе, өсөнсөһөндә - бер уйынсы арҡаһында клубты ярыштарҙа\nҡатнашыуҙан мәхрүм итеү. Быйылғы йыл башында элекке хаталар\nиҫәпкә алынды, егеттәр һәр матчҡа әҙер, буғай, алға юғары б урыстар ҡуйылды, бюджет үткән миҙгел менән сағыштырғанда күп түгел, әммә аҙыраҡ та булмаҫҡа оҡшай .\nӘммә миҙгелдең беренсе матчында уҡ данлыҡлы күкле - аҡлы - йәшелле дружина үҙ көйәрмәндәренең "йәнен көйҙөрҙө". Бик үк көслөлә рҙән дә иҫәпләнмәгән "Металлург - Метизник" командаһында ҡаршы уйынд а "Содовик" үҙен бер ҙә яҡшы яҡтан күрһәтмәне. Көйәрмәндәр м енән осрашыу ваҡытында тренер Александр Игнатенко уның коман даһы Рәсәй кубогында юғары үрләйәсәген вәғәҙә иткәйне, әммә бындай уйын менән алыҫ юлға иҫәп тоторға ярамай, әлбиттә.\nӘйтелгән осрашыуҙа өҫтөнлөк Стәрлетамаҡ вәәкилдәре яғында\nине. Роман Славнов бик шәп мөмкинселекте ҡулынан ысҡындырҙы . "Метизниктарҙың" ҡапҡасыһы Передняның көслө тапшырыуын кире ҡаҡты - туп Славн овтың аяғы эргәһенә килеп ятты һәм ул, көләмәстәрҙәге кеүек,\nөс метрҙан тороп ҡапҡанан аша ебәрҙе.\nБынан тыш та "Яҡын аранан тупты индерә алмайынса оятҡа ҡ ал" конкурсында стәрлеләрҙең һөжүм итеүсеһе Передня беренсе урын ала яҙҙы. Ун метрҙан ырғытҡан тубы ҡапҡасыға тейҙе. Ике\nминуттан тағы бер "содовик" Иванов штраф һыҙығынан ҡаршы яҡ ҡапҡаға тоҫҡап тибә һәм үҙ командаһ ы уйынсыһына эләгә.\nСтәрлетамаҡ клубының рәсми сайтында баҫылған мәҡәлә автор ының фекеренсә, " икенсе тайм "Содовиктың" бөгөнгө ысынбарлығы - аңлайышһыҙ уйын булыуын күрһәтте. Көҫһөҙ командаға ҡаршы уйы ндағы уңышһыҙлыҡтар осраҡлы түгел: уйын, дөрөҫөн генә әйткәндә, бик алама булды" .\nИкенсе таймда Носов "Эй, ҡайҙа осто ул" шоу - программаһы ның дүртенсе ҡатнашыусыһы булды. Башта, ҡапҡасы тупты уға табан типкәндән\nһуң, был егет тупты ике метрҙан тороп ҡапҡа аша ебәрә. Бер минуттан Н осов тағын\n"ата" һәм тупты туп - тура ҡапҡа һаҡсыһының ҡулына "тоттора ".\nӨҫтәлмә ваҡыт бирелгәс тә иҫәп үҙгәрмәне. Пенальти серияһ ынан һуң - тигеҙлек - 3 : 3! Һәм бары тик һуңғы минуттарҙа, ярышҡа кома нда капитандары сыҡҡас ҡына, Игнатенко командаһы көс - хәлгә\nеңеү яуланы - Иванов ун бер метрлыҡты тормошҡа ашырҙы, ә Князевтың тубын Герасин кире ҡа ға алды. Ниһайәт! Артабан "Содовикты" Силәбенән "Зенит" командаһы ме нән осрашыу көтә.


12 район аграрийҙары иген сәсеүгә төштө // Иҡтисад | новости башинформ.рф\n12 район аграрийҙары иген сәсеүгә төштө\n17:02, 18 апреля 2012 Иҡтисад\nБашҡортостандың 12 районы аграрийҙары яҙғы иген культураларын сәсеүгә сыҡты. Сәсеү кампанияһына кисә кис старт бирелде. Тәүгеләрҙән булып Мәләүез, Ҡыйғы һәм Миәкә райондарында тупраҡ өлгөрҙө. Тәүлегенә аграрийҙар ике мең гектарҙан ашыу майҙанда иген сәскән.\nБөгөн Әлшәй, Архангел, Ауырғазы, Бүздәк, Ейәнсура, Илеш, Күгәрсен, Көйөргәҙе һәм Саҡмағош райондары ла сәсеү агрегаттарын баҫыуға сығарҙы. Иң юғары темп Миәкә районы игенселәрендә, улар 400 гектар майҙанда иген сәсеп өлгөргән.\n— Сәсеүҙе иртә яҙғы иген культураларынан – арпа, һоло, бер йыллыҡ игендән башланыҡ, — тип аңлаттылар республиканың ауыл хужалығы министрлығында. – Артабан төп культураға – бойҙайға сират етәсәк.\nАпрель өсөн аномаль юғары температураны иҫәпкә алып, аграр ведомство 1 майға тиклем дып ҡаплауҙы тамамлау бурысын ҡуя. Әле тырматыу эштәре ҡараңғы төшкәнсе алып барыла. Сәсеүҙе игенселәр ике сменала – тәүлек әйләнәһенә алып барырға планлаштыра.\nАуыл хужалығы министрлығы мәғлүмәттәренә ярашлы, бөгөн иртәнсәккә тиклем 89 мең гектарҙа дым ҡапланған (планға ҡарата туғыҙ процент). 31 мең гектар майҙанда – ужым культуралары (планлаштырылғандың алты проценты), 40 мең гектарҙа күп йыллыҡ үләндәр (18%) туҡландырылған.\nСтәрлетамаҡ районы игенселәре тәүгеләрҙән булып 5000 га майҙанда күп йыллыҡ үләндәрҙе туҡландырыуҙы тамамланы. Илеш һәм Ишембай райондары иһә майҙандарының дүрттән бер өлөшөндә ужым культураларын туҡландырған.


Республикала ял көндәренә һауа биш градусҡаса йылына // Йәмғиәт | новости башинформ.рф\n9:01, 26 февраля 2020 Йәмғиәт\nРеспубликала ял көндәренә һауа биш градусҡаса йылына Фото: «Башинформ» мәғлүмәт агентлығы\nЯл көндәрендә Башҡортостанда һиҙелерлек йылыта: һауа биш градусҡа тиклем йылына. Был хаҡта Башгидромет синоптиктары хәбәр итә.\nШаршамбы, 26 февралдә, епшек ҡар, ҡар ҡатыш ямғыр көтөлә. Ҡайһы бер райондарҙа буран, боҙлауыҡ, тимер сымдарға һәм ағастарға епшек ҡар һырый, юлдарҙың айырым участкаларында көрт, тайғаҡ. Ел төндә көньяҡ-көнсығыштан, көньяҡтан талғын, иртән һәм көндөҙ көнбайыштан, төньяҡ-көнбайыштан талғын, урыны менән көслө. Һауа температураһы төндә һәм көндөҙ -2,+3 градус.\n27 февралдә төндә синоптиктар урыны менән бер аҙ ҡар яуыуын, юлдарҙың ҡайһы бер участкаларында тайғаҡ булыуын фаразлай. Ел төньяҡ-көнбайыштан, көнбайыштан талғын, урыны менән көсәйеүсән. Һауа температураһы 6-11 градус һалҡын. Көндөҙ бер аҙ епшек ҡар, айырым райондарҙа буран, боҙлауыҡ. Ел көньяҡ-көнбайыштан талғын, урыны менән көсәйеүсән. Һауа температураһы -3,+2 градус.\nЙома, 28 февралдә, ямғыр, ҡар яуыуы, көньяҡ-көнсығышта яуым-төшөмһөҙ булыуы, төндә урыны менән боҙлауыҡ көтөлә. Ел көньяҡ-көнбайыштан талғын, ҡайһы бер райондарҙа көсәйеүсән. Һауа температураһы төндә +1,-4 градус, көньяҡ-көнсығышта минус 8-гә тиклем, көндөҙ 0-5 градус йылы.


Ҡытай телевидениеһында Шүлгәнташ тураһында фильм күрһәтелде // Мәҙәниәт | новости башинформ.рф\n15:31, 26 апреля 2018 Мәҙәниәт\nӨФӨ, 2018 йыл, 26 апрель. /«Башинформ» мәғлүмәт агентлығы, Әлим Фәйезов/.\nКисә Аньхой провинцияһының үҙәк телевидениеһында «Сәнғәт бишеге. Шүлгәнташ мәмерйәһе» фәнни-популяр фильмдың премьераһы булды. Башҡортостан журналистары әҙерләгән фильм сит ил һәм Рәсәй ғалимдарының мәмерйәлә палеолит осоро рәсемдәрен һаҡлап ҡалыу буйынса эше хаҡында бәйән итә. Ҡытай тамашасыларын Башҡортостан халыҡтарының тарихы, мәҙәниәте, ғөрөф-ғәҙәттәре һәм бөгөнгө ҡаҙаныштары менән таныштырыу өсөн тағы бер нисә тапшырыу эфирға әҙер ҙә инде.\nТелетапшырыуҙар менән алмашыу Аньхой провинцияһы телевидениеһы, «Башҡортостан» дәүләт телерадиокомпанияһы һәм Аньхой университеты ҡарамағындағы Рәсәйҙе өйрәнеү буйынса ғилми-тикшеренеү үҙәге араһында өс яҡлы хеҙмәттәшлек сиктәрендә бойомға ашырыла. Май урталарында Башҡортостан телеканалында «Ҡытай телевидениеһы аҙналығы» башлана, уның барышында Аньхой провинцияһындағы коллегаларыбыҙ әҙерләгән тапшырыуҙарҙы күрһәтеү ҡаралған, тип хәбәр иттеләр Матбуғат һәм киң мәғлүмәт саралары агентлығынан.\nТеги: Шүлгәнташ, телевидение, Ҡытай, Аньхой


Үҙ эшен асырға теләгән аң тәьмин ителгән ғаиләләргә ярҙам\n21 Сентябрь 2020, 12:15\nСоциаль контракт буйынса үҙ эшен асырға теләгән аҙ тәьмин ителгән һәм яңғыҙ граждандарға дәүләт ярҙамы күрһәтелә. Социаль контракт ул – граждан һәм халыҡҡа социаль ярҙам күрһәтеү үҙәге араһында төҙөлгән килешеү. Уға ярашлы проектта ҡатнашыусы социаль адаптация программаһын файҙаланып маҡсатлы аҡса ала. Уны нисек юлларға?\nСоциаль контракт буйынса үҙ эшен асырға теләгән аҙ тәьмин ителгән һәм яңғыҙ граждандарға дәүләт ярҙамы күрһәтелә. Социаль контракт ул – граждан һәм халыҡҡа социаль ярҙам күрһәтеү үҙәге араһында төҙөлгән килешеү. Уға ярашлы проектта ҡатнашыусы социаль адаптация программаһын файҙаланып маҡсатлы аҡса ала.\nБер тапҡыр бирелә торған түләү шәхси эшҡыуарлыҡ асыу йәки үҙмәшғүллек менән булышыу өсөн бирелә. Смета күләменә ярашлы түләнгән сумма 250000 һумдан ашмаҫҡа тейеш.\nАдреслы социаль ярҙам алыу өсөн түбәндәге шарттар күҙәтелергә тейеш:\n1. Башҡортостан Республикаһы биләмәһендә йәшәгән аҙ тәьмин ителгән ғаилә йәки яңғыҙ йәшәгән гражданин.\n2. Адреслы социаль ярҙам алыу өсөн аҙ тәьмин ителгән ғаиләнең эшкә яраҡлы бөтә ағзалары менән дә килешеү төҙөлә.\n3. “Шәхси эшҡыуарлыҡ алып барыу” программаһын тормошҡа ашырыу өсөн заявка биргән көнгә ҡарата һуңғы 5 йыл эсендә “Рәсәй Федерацияһында халыҡтың мәшғүллеге тураһында”ғы законға ярашлы эшҡыуарлыҡ алып барыуға бер тапҡыр түләнә торған финанс ярҙамдың алмауы мотлаҡ.\nАдреслы социаль ярҙам биреү тураһындағы ҡарарҙы Сибай ҡалаһындағы халыҡҡа социаль ярҙам күрһәтеү үҙәге хәл итә. Уның өсөн тейешле документтар менән күп функциялы үҙәккә мөрәжәғәт итергә кәрәк. Тулыраҡ мәғлүмәт менән түбәндәге сайт аша танышырға мөмкин: http:/ rcspn.mintrudrb.ru. («Выплаты и пособия», в разделе «Социальный контракт»).\nСоциаль котракт социаль адаптация программаһында ҡаралған шарттар буйынса өс айҙан бер йылға тиклем төҙөлә. Килешеүҙә ҡаралған саралар үтәлмәгән осраҡта (әгәр аҡларлыҡ сәбәптәр булмаһа) контракт өҙөлә, ә сумма тулы күләмдә кире ҡайтарылырға тейеш. Дәғүәләр булған осраҡта документтар судҡа тапшырыла.\nАдреслы социаль программа буйынса тулыраҡ мәғлүмәтте халыҡҡа социаль ярҙам күрһәтеү үҙәгенең түбәндәге телефоны аша белешергә мөмкин: 8 (34775)2-36-79.\nКонсультация өсөн Баймаҡ районы буйынса мәшғүллек үҙәге телефоны: 8 (34751) 3-29-66”


Февралдә Башҡортостан пенсионерҙары арттырылған пенсия аласаҡ // Иҡтисад | новости башинформ.рф\nФевралдә Башҡортостан пенсионерҙары арттырылған пенсия аласаҡ\n12:33, 31 января 2011 Иҡтисад\n1 февралдән Рәсәй Федерацияһы Хөкүмәте ҡарарына ярашлы хеҙмәт пенсиялары күләме арта. Уның бөтөн суммаһы 8,8 процентҡа юғары буласаҡ.\nРәсәй Пенсия фондының БР буйынса бүлексәһе матбуғат хеҙмәтенән хәбәр итеүҙәренсә, ғинуар айындағы пенсия күләмен 1, 088-гә ҡабатлап, өҫтәмәне үҙегеҙгә һанап сығарырға мөмкин.\nИндексация һөҙөмтәһендә беҙҙең республика буйынса хеҙмәт пенсияһының уртаса күләме — 7973 һум, ҡартлыҡ буйынса хеҙмәт пенсияһының уртаса күләме 8290 һум тәшкил итәсәк.\n— Республикала хеҙмәт пенсияһын алыусыларҙың барыһы ла, ә улар республикала бер миллион самаһы кеше, 2 февралдән яңы күләмдә пенсиялар аласаҡ, — тип ышандырҙы Рәсәй Пенсия фонды Идараһы ағзаһы, Рәсәй Пенсия фондының БР буйынса бүлексәһе идарасыһы Фоат Хантимеров.\nСоциаль пенсиялар, дәүләт пенсиялары, шулай уҡ федераль ташлама алыусыларға айлыҡ аҡсалата түләүҙәр күләмен ағымдағы йылдың 1 апреленән арттырыу планлаштырыла.


Миғраж төнө - хикмәтле, мөғжизәле, бәрәкәтле төн\n27 Февраль , 11:35\nБөгөн, рәжәп айының 26-һынан 27-һенә ҡараған кисендә бөтә донъя мосолмандары Миғраж кисен ҡаршылай.\nМиғраж кисе, төнө бик хәйерле, сөнки нәҡ Миғраж төнөндә мосолмандарға 5 ваҡыт намаҙ индерелгән. Был хаҡта Ҡөрьән аяттары, Хәҙистәр һөйләй.\n“Аяттарыбыҙҙың бер өлөшөн күрһәтәйем тип, бер төн эсендә илсеһен (Мөхәммәдте с.ғ.с.) Харам мәсетенән (Сәғүд Ғәрәбстанындағы Ҡәғбәтулланан) тирә-яғы ниғмәт-бәрәкәт менән тулы Әл-Аҡса (Иерусалимдағы) мәсетенә килтергән Аллаһ кәмселектәрҙән азат. Ул, ысынлап та, ишетеп, күреп тороусы”. (“Исра” (“Төнгө күсереү, йөрөү, Яҡуп улдары” сүрәһе (17-се) 1-се аят.)\nБохари сахих хәҙистәр йыйынтығында(1-се том, 8-се бүлек (намаҙ китабы), 1-се глава (төнгө сәйәхәт ваҡытында намаҙ уҡыу ҡушылыуы тураһында) , 211 (349-сы) хәҙистә Әнәс бин Маликтан (уға Әбү Зәрр еткергән, Аллаһ уларҙан риза булһын) пәйғәмбәребеҙҙең һөйләгәндәре еткерелә:\n"Мин Мәккәлә сағымда минең өйөмдөң ҡыйығы асылып китте лә, унан Ябраил фәрештә килеп төштө. Ул, минең түшемде ярып, Зәмзәм һыуы менән йыуҙы. Унан мине Бураҡҡа атландырып, Ябраил фәрештә менән күктең иң аҫҡы ҡатына мендек. Унда Әҙәм ғәләйһис-сәлләм ине. Икенсе һәм артабанғы ҡаттарҙа Иҙрис, Муса, Ғайса, Ибраһим ғәләйһис-сәлләмдәр менән осраштыҡ. Шунан беҙ шундай юғары мендек, мин хатта фәрештәләрҙең Аллаһ бойороғо буйынса кешеләрҙең тәҡдирҙәрен Ләүхел Мәхфүзгә (Сохраняемая Небесная Скрижаль) ҡауырһын менән яҙған тауыштарын ишеттем. Аллаһы Тәғәлә минең өммәткә (мосолмандарға) көнөнә 50 намаҙ уҡырға бойорҙо. Ҡайтыр юлда мин Муса ғәләйһис-сәлләм эргәһендә туҡтаным. Ул минән Раббыбыҙ минең аша өммәтемә нимә бойорғанлығын һорашты. Мин көндәлек 50 намаҙ, тигәс, ул өммәтең быны эшләй алмай, кире Раббыбыҙ эргәһенә бар, кәметтер, тине. Мин Муса ғәләйһис-сәлләм менән Раббыбыҙ араһында көндәлек намаҙ 5-әүгә ҡалғансы йөрөнөм. Муса ғәләйһис-сәлләм, өммәтең уныһын да үтәй алмай, кире борол, һора, тиһә лә, мин: ”Аллаһы Тәғәлә миңә шуны аңларға бирҙе: был донъяла көнөнә 5 ваҡыт намаҙ уҡыһаҡ, беҙгә 50 намаҙҙың сауабы яҙыласаҡ“, - тинем.\nМиғраж кисе- хикмәтле, мөғжизәле, бәрәкәтле кис. Аллаһы Тәғәлә пәйғәмбәребеҙгә ошо кистә бик аҙ ғына ваҡыт арауығында ожмахты, тамуҡ ыҙаларын, унда кемдәр эләккәнен күрһәтә. Был – пәйғәмбәребеҙ саллал лаһу ғәләйһи үә сәлләм менән булған мөғжизә – Мөхәммәт саллал лаһу ғәләйһи үә сәлләм Мәккәнән 2,5 мең саҡырым алыҫлыҡта ятҡан Иерусалимдағы әл-Аҡса мәсетенә Бураҡҡа атланып (мулдан бәләкәй, ишәктән ҙур аҡ төҫтәге хайуан) алыҫ араны күҙ асып йомғансы үтә . Иерусалимда, Әл-Аҡса мәсетендә, ул үҙенән алда ергә килеп киткән пәйғәмбәрҙәргә имам булып, намаҙ уҡый. Ябраил фәрештә уның менән ете ҡат күккә аша, Сидратүл- Мөнтәһәгә етә, (ул 7 ҡат күктең өҫтөндә урынлашҡан - лотос крайнего предела) унан Бәйтүл-Мәғмүрҙе күрһәтәләр (унда көн һайын 70 мең фәрештә ғибәҙәт ҡыла, күктәге мәсет) , артабан Ябраил, янам тип, үтмәй, пәйғәмбәребеҙ с.ғ.с. үҙе үтә, Аллаһ менән һөйләшә. Шунда 5 ваҡыт намаҙ инә. Төнгө миғраждың әһәмиәте – 5 ваҡыт намаҙ индерелә, “Баҡара” сүрәһенең һуңғы аяттары төшөрөлә, Аллаһ бәндәләренең гонаһтарын ярлыҡай. Шуға был көндө, кисте изге эштәрҙә ярышып, күберәк доға ҡылып, нәфел намаҙҙар уҡып үткәреү сауаплы.


«Киске Өфө» гәзитенең сайты - БҮҘӘНӘ - 2021 - Мәҡәләләр\nҠошсоҡтарын үҙаллы тормошҡа осороп ебәрер мәл еткәс, бүҙәнә уларҙы эргәһенә йыйып ала һәм шулай ти: "Ҡәҙерле балаҡайҙарым, инде әсәйем ашарға нимә алып килер икән тип көтөр сағығыҙ үтте, ҙурайҙығыҙ, ҡанаттарығыҙ нығынды, ашарға үҙегеҙ таба алаһығыҙ. Мин һеҙгә, хушлашып, кәңәш кенә бирә алам. Нәсихәтемә ҡолаҡ һалығыҙ, шул саҡта иркенләп бейектә оса ла, ерҙә ризыҡ та таба алырһығыҙ. Ауырлыҡҡа тарығанда, тамаҡ табыр өсөн ижтиһат иткәндә, Аллаһы Тәғәлә биргән аҙына ла риза булығыҙ. Ә инде ҡайҙалыр өйөлөп ятҡан ем, һыу тулы һауыт күрһәгеҙ, берүк ул тирәгә яҡын юламағыҙ. Кеше тип аталғандар араһында ҡоштарға йәтмә ҡуйғандары бар. Улар күренеп торған берәй урынға күп итеп ем һибеп ҡуя, әгәр ҙә һеҙ шуны сүпләргә килһәгеҙ, ҡапҡанға эләктерәсәк, һеҙҙе тотоп алып бикләп ҡуясаҡ. Һеҙҙе ситлеккә тотоп, һыҡтауығыҙҙы тыңлап, кинәнеп ғүмер кисерәсәк. Үлгәнсегә тиклем шулай ыҙалаясаҡһығыҙ, йә булмаһа, салып, бешереп ашаясаҡ, йә булмаһа, һеҙгә икенсе бүҙәнәне һөсләтеп, һеҙҙе талаштырып, шунан тәм табасаҡ. Ныҡ итеп киҫәтәм, һыйлы урындарға яҡын юламағыҙ..."\nОшо өгөт-нәсихәттән һуң, инә бүҙәнә ҡошсоҡтарын осороп ебәрә. Әле бер урындан, әле икенсе урындан үҙенә саҡ-саҡ ашарға табып йөрөгән бер улы бер саҡ мул ғына өйөлөп ятҡан иген күреп ҡала, эргәһендә генә сарсаған тамаҡты сылатыр һыуы ла ултыра, етмәһә. Әсәһе әйткәнде иҫенә төшөрөп: "Ҡапҡан тигәне ошо булалыр, моғайын", - тип уйлай ҡошсоҡ. Шулай ҙа бөртөк кенә бойҙайҙы ҡапҡыһы килә: "Бер тапҡырҙан ғына ҡапҡанға эләкмәҫмен әле", - тип уйлай. Бойҙай тәмле булып сыға, ҡошсоҡ икенсе, өсөнсө тапҡыр үрелә... Дүртенсегә һуҙылғанда ситлек бикләнә лә ҡуя... Уғаса булмай, аусы килеп етә, бүҙәнәне эләктереп ала. "Үҙемде харап иттем бит..." - тип бахыр ҡошсоҡ ҡысҡырып ебәрә. Уның һөйләшкәнен ишеткән аусы аптырап китә:\n- Һин һөйләшә беләһеңме? - тип һорай ул.\n- Беләм, хатта һинең мине нимә эшләтереңде лә беләм. Йәнә лә мин хикмәт эйәләренең өс нәсихәтен беләм. Әгәр ҙә мине иреккә ебәрһәң, улар кәңәшен һиңә лә әйтер инем.\n"Бөткәнме ни донъяла бүҙәнә, быныһын ебәрһәм, икенсеһен тотормон әле", - тип уйлай аусы һәм ризалаша.\n- Тәүге нәсихәтте усыңды яҙып, мине ебәргәс кенә, икенсеһен анау ағас ботағына барып ҡунғас, ә өсөнсөһөн осоп китешләй әйтермен, - ти бүҙәнә.\nАусы усын аса, бүҙәнә иркенләп ҡанаттарын яҙа һәм шулай ти:\n- Бер ҡасан да юғалтҡан нәмәң өсөн ҡайғырма һәм, киткән дәүләтеңде кире ҡайтарам тип, ғауғаланып, сабыуланып-баҫтырып, намыҫыңды юғалтма. Киткән нәмә мәңгегә киткән булыр. Күп кешеләр юғалтҡан дәүләтен табам, кире ҡайтарам тип, һаулығынан да, абруйынан да яҙа. Аллаһы Тәғәләгә тапшыр, Уға тәүәккәллә, сабыр бул һәм Аллаһы Тәғәлә һиңә арттырып ҡайтарыр.\nОшоларҙы әйткәндән һуң ҡошсоҡ ағас ботағына барып ҡуна.\n- Һеҙ - кешеләр. Аллаһы Тәғәлә һеҙгә аҡыл һәм аң биргән. Әгәр ҙә берәй һүҙ ишетһәң, уны аҡыл бизмәнендә үлсә, дөрөҫ икән, ҡабул итеп ал. "Фәлән ерҙә үгеҙ быҙаулаған икән," тигәнерәк буш хәбәр ишетһәң, ышанма. Әгәр ҙә берәй кеше тураһында насар һүҙ еткерһәләр, шундуҡ ысынға алма. "Дуҫым минең турала, ысынлап та, ғәйбәт һөйләгәнме, әллә был минең дуҫыма яла яғыумы?" - тип, Аллаһы Тәғәләнән бирелгән хикмәт бизмәнеңә һалып үлсә. Кем тураһындалыр ғәйбәт һөйләйҙәр икән, ҡушылма. Берәй миҫал-хәбәр ишетһәң, уның аяттарға, хәҙистәргә тура килеүе-килмәүе тураһында уйлан. Ныҡ уйла, уға бәйле аяттарҙа, хәҙистәрҙә дәлил бармы, юҡмы? Ер йөҙөндә буш хәбәр, сафсата бик күп булыр. Һәр ишеткән һүҙ нигеҙле һәм раҫланырлыҡ булһын, шунда ғына ышанырғамы, юҡмы икәнен аңларһың.\nОшо нәсихәтен еткергәндән аҙаҡ, бүҙәнә аусыны һынап ҡарамаҡ була.\n- Эй, һунарсы, әгәр ҙә мине тотоп салған булһаң, эсемдән бик матур итеп ҡаймаланған йомортҡа ҙурлығындағы йәүһәрҙе тапҡан булыр инең. Уға тотош бер ҡаланы һатып ала алыр инең!\nБыл хәбәрҙе ишеткән аусы сәсен йолҡҡослар хәлгә етә.\n- Ай, алйот мин, нишләп кенә шартыңа күндем һуң! Һине һуйып, йәүһәрле була инем бит! Аллаһ миңә ниндәй ҙур байлыҡ биргән, ә мин уны үҙемдә алып ҡала алманым!\nҺунарсы оҙаҡ ҡайғыра, ахырҙа, бер аҙ тынысланғандай була.\n- Ҡуйһаңсы, хәҙер нишләргә... Улайһа, әйт өсөнсө нәсихәтеңде.\nНыҡ уйға ҡалған, күңеле төшкән бүҙәнә хәҙер шулай ти:\n- Нәсихәтте аңлай алмаған, һығымта яһай белмәгән бер аңра бит һин! Миңә әсәм бер генә нәсихәт бирҙе, шул бер әйткәнде тыңламайынса, саҡ-саҡ үҙемде харап итмәнем. Ә һин баҫҡан урыныңдан да ҡуҙғалмайынса, бер түгел, ике нәсихәтте ишеттең! Мин һиңә: "Юғалтҡан нәмәң өсөн ҡайғырма", - тимәнемме ни? Ә һин ярты сәғәт буйы һыҡтайһың. Икенсенән, мин бит бүҙәнә! Миндә ҡайҙан булһын ти йәүһәр таш! Ундай ҙур йәүһәрҙе нисек йотайым да, нисек тамағым аша үтһен? Шул турала саҡ ҡына ла уйланманыңмы?\n- Ярар инде, өсөнсө нәсихәтте әйт...\n- Юҡ! Алйоттарға хикмәтле, аҡыллы кәңәш биреү - ваҡытты ғына исраф итеү!\nЫсынлап та, алйоттарға нәсихәт биреүҙән фәтеүә юҡ, был ваҡытты ғына әрәм итеү була.\nФәрзәнә АҠБУЛАТОВА әҙерләне.\nЯҙылған: 27.08.21 | Ҡаралған: 214


Өфөлә «Бында уҡыйҙар» тип исемләнгән яңы интерактив акция башлана // Мәҙәниәт | новости башинформ.рф\nӨфөлә «Бында уҡыйҙар» тип исемләнгән яңы интерактив акция башлана\n17:05, 25 августа 2015 Мәҙәниәт\nӨФӨ, 2015 йыл, 25 август. /«Башинформ» мәғлүмәт агентлығы, Ләйлә Аралбаева/.\n28 августа Өфөлә Әҙәбиәт йылына бағышланған «Бында уҡыйҙар» акцияһы старт ала. Акция башҡорт яҙыусылары Фәрзәнә Ғөбәйҙуллина һәм Рәшиҙә Биктың балалар өсөн яҙған китаптарының исем туйы менән башлана. Сараны Башҡортостандың Матбуғат һәм киң мәғлүмәт саралары агентлығы, Зәйнәб Биишева исемендәге Башҡортостан «Китап» нәшриәте ойоштора, акцияның партнеры — Башҡортостандың Күп функциялы үҙәге. Авторҙар үҙҙәренең әҫәрҙәрен уҡыясаҡ, теләгән һәр кем автографлы китап алыу мөмкинлегенә эйә буласаҡ. «Китап» нәшриәте бер нисә балалар китабы, мәктәп календары һәм башҡа баҫмалар бүләк итәсәк. Сара көндөҙгө сәғәт 12-лә башлана.\n«Кешеләр кафе, автовокзал, һаулыҡ һаҡлау йәки дәүләт хеҙмәттәре учреждениеларында күп ваҡытын көтөп уҙғара. Беҙ йәмәғәт урындарында китап кәштәләрен ҡуйырға тәҡдим итәбеҙ, теләүселәр унан әҙәби әҫәрҙәрҙе алып уҡый аласаҡ. Ошо акция өсөн махсус логотип булдырылған, унда китап уҡыусы өкө төшөрөлгән. Барыһын да сараға ҡушылырға саҡырабыҙ», – тине Башҡортостан Матбуғат һәм киң мәғлүмәт саралары агентлығы етәксеһе Борис Мелкоедов.\nБәләкәй китапханалар ҡала халҡының китаптарынан торасаҡ. Акция буккроссинг принцибына нигеҙләнә: теләгән һәр кем икенселәр уҡыһын өсөн яратҡан китабын ҡалдыра йәки бүләк итә ала. Йыл һуңында иң яҡшы әҙәби баҫма һәм иң әүҙем ҡатнашыусы өсөн тауыш биреү ойоштороласаҡ.\nКитаптың сәйәхәтен «Бәйләнештә»ге махсус бит аша күҙәтеп барырға мөмкин, унда һәр кем яратҡан китабының фотоһүрәтен ҡуя ала. Шулай уҡ #бындауҡыйҙар тигән билдә булырға тейеш. Ошо билдә аҫтында тапшырылған китаптарҙың һаны һәм акцияның партнерҙары хаҡында ла мәғлүмәт биреләсәк, тип хәбәр итте ойоштороусылар.\nТеги: әҙәбиәт йылы,акция,китап нәшриәте


Беҙҙең проекттар Уйна әле, дуҫҡай 05.04.2016 Күңелһеҙ статистика мәғлүмәттәренә ҡарағанда, Ер шарында һәр дүртенсе-бишенсе кеше ниндәй ҙә булһа психик сирҙән яфалана. Бөтә донъя һаулыҡ һаҡлау ойошмаһы белдереүенсә, һәр икенсе кешегә бындай ауырыуға дусар булыу ҡурҡынысы янай. Төрлө ауырлыҡтарға бирешмәйенсә йәшәү һәм эшләү, күңел торошо имен һәм тыныс булһын өсөн кешенең ниндәй ҙә булһа бер йыуанысы булырға тейеш, - ти ошо өлкәлә эшләгән ғалимдар. Баҡса ҡарау, йә булмаһа ҡул эштәре менән... Тулырак Пар күгәрсендәр кеүек 04.04.2016 Иғтибар үҙәгендә татыу парҙар, ярты быуат, йәки унан да күберәк бергә йәшәгән күркәм ғаиләләр. Һәр бер ауылда, ҡалала бер - береһен ярты һүҙҙән аңлап, килешеп йәшәгән, уңған һәм тәртипле балалар тәрбиәләгән матур ғаиләләр бар. Ундайҙар хаҡында: “Улар пар күгәрсендәр кеүек татыу, пар аҡҡоштар кеүек матур, - тип һоҡланалар һәм, - уларҙың никахына Аллаһ үҙе фатиха биргәндер”, - тип тә өҫтәйҙәр. Был әңгәмәне беҙ “Пар күгәрсендәр кеүек” тип атаныҡ... Тулырак Көлә-көлә килегеҙ.. 01.04.2016 Көлкө көнөндә Самауыр янында тыңлаусыларыбыҙ менән бергәләп күңелле осрашыу уҙғарҙыҡ. Байрам ашы – көлкөлө күстәнәстәр ике яҡлап та мул булды. Тулырак Һөйөнсө, бәпес тыуған! 31.03.2016 Марттың һуңғы көнө башҡалала ҡуйы томаны менән иҫтә ҡалыр, моғайын. Ә күп ғаиләләр был көндәрҙе нәҫел ишәйеүе менән бәйләйҙер, миҙгел яңырыуы менән бер рәттән яңы һулыш алғандай, йорттарына сабый алып ҡайтып шатланалыр. Тап шундай тыңлаусыларыбыҙҙан бөгөн Самауыр янында һөйөнөслө хәбәрҙәр ҡабул иттек.\nБәрәкәтле ерҙә, тыныс илдә, бәхетле ғаиләләрҙә үҫһен телгә алынған һәм алынмаған бар сабыйҙар, һәммәһенә һаулыҡ, аң-зиһен асыҡлығы, иманл... Тулырак Бер хат эҙенән… 30.03.2016 Республикала «Земский фельдшер» исемле программа эшләй башланы. Уға ярашлы ауылға эшкә барған 35 йәшкә тиклемге йәш белгестәргә 400 һум аҡса түләнә, әммә төпкөл ауылдарға барырға теләк белдереүселәр күп түгел. Ни өсөн? Тапшырыуҙа ошо мәсъәләгә бәйле халыҡ фекерен белештек. Тулырак Хазина туплаусы… 29.03.2016 …Ҡурай моңо ағылғанда кемдең генә күҙ алдына бейек, ғорур Урал ҡаялары, төпһөҙ күкте айҡап осҡан бөркөт, икһеҙ-сикһеҙ далалар, көмөш һыулы йылғалар, йырып сыҡҡыһыҙ урмандар пәйҙә булмай икән дә, шундай моңдоң ябай ғына бер үләндән сыҡҡанына кемдәр генә хайран түгел икән?! Үлән тип үтә лә ябайлаштырып ебәреү урынһыҙҙыр бәлки, әммә Оҫта ҡулына килеп эләккәндә, моңона уйнаусыһының йөрәк моңо килеп ҡушылғанда ғына ҡурай мөғжизәгә әйләнә. Ошо мө... Тулырак Милләт менән милләт һайрашҡанда.. 28.03.2016 Республикабыҙҙа йөҙҙән артыҡ милләт вәкилдәре йәшәй тигән һүҙҙәр ҙә һеҙҙең менән беҙҙең өсөн буш һандар түгел. Төрлө милләт халыҡтары беҙҙә ысынлап та иңгә иң терәп донъя көтә, тормош йөгөн бергә тарта, ут күршеләр булып йәшәй, ҡайғы-шатлыҡ уртаҡлаша, байрамдарын бергә үткәрә, балаларын бергә үҫтерә, өй-йорттар күтәрә һәм, иманыбыҙ камил, һәр кем тәү сиратта яңы танышының милләте менән түгел, кешелек сифаттары менән ҡыҙыҡһына.\nДуҫлыҡ т... Тулырак Башҡортостандың Халыҡ уйын ҡоралдары милли оркестрына - 15 йыл 25.03.2016 Башҡортостандың Халыҡ уйын ҡоралдары милли оркестры 2001 йылдың мартында ойошторолған. Был оркестрға донъя музыка практикаһында тиң булырлыҡ оркестрҙар юҡ. Ижади коллективтың үҙенсәлеге – уның яңғырашында. Унда боронғо башҡорт халыҡ уйын ҡоралдары, симфоник оркестр инструменттары һәм рус халыҡ уйын ҡоралдары оркестры тембрҙары бергә ҡушылған. Рәсәйҙең халыҡ артисы Николай Калинин был коллективты «донъялағы берҙән-бер оркестр» тип атаған, был һ... Тулырак Беҙҙә ҡунаҡта - Башҡортостандың атҡаҙанған мәҙәниәт һәм сәнғәт хеҙмәткәре, «Мираҫ» фольклор йыр һәм бейеү ансамбленең художество етәксеһе 22.03.2016 Сәнғәткә илтеүсе юлдар тураһында һөйләгәндә, ижадсыларҙың күбеһенән “барыһы ла бала саҡтан, ғаиләләге мөхиттән башланды” тигәнде ишетәбеҙ. Нәфирә Иҡсанова ла йыр-моңға ғашиҡ ғаиләлә үҫкән. “Атайым гармунда уйнаһа, әсәйем моңло итеп йырлай торғайны” – тип хәтерләй ул. Нәжметдин уҙамандың 8 балаһы ла йырларға, төрлө уйын ҡоралдарында уйнарға ярата. Әммә ҡыҙҙарҙың барыһы ла медицина юлын һайлай. Апайҙарына эйәреп Нәфирә лә медицина училищеһына уҡ... Тулырак Юлдаш менән эштә беҙ… 18.03.2016 Уҡытыусымы һеҙ, табипмы, һатыусымы, крансымы, трамвай, машина йөрөтәһегеҙме, кино күрһәтәһегеҙме, гөл-сәскәләр үҫтерәһегеҙме, семәрләп төрлө әйберҙәр эшләйһегеҙме, бәлки һоҡланғыс итеп сәс ҡырҡа беләһегеҙҙер, әллә күпертеп икмәк һалаһығыҙмы, газ үткәрәһегеҙ, мал үрсетәһегеҙ, бал ҡорттары ҡарайһығыҙмы, уттан ҡотҡараһығыҙмы…. үҙ һөнәрегеҙҙе иң яҡшыһы тип һанайһығыҙ икән, һеҙ бик бәхетле кеше. Бөгөн Юлдаштың виртуаль Самауыры янында хеҙмәт урында... Тулырак Исемең матур, кемдәр ҡушҡан…. 16.03.2016 Исем һайлағанда уның ҡолаҡҡа ятышлы яңғырашы – аһәңе, яҡшы мәғәнәле булыуы, төрлө телдәрҙә әйтелеше һәм яҙылышы иҫәпкә алына . Бала исемен ғүмере буйы йөрөтә, исем кеше булмышының бер сифатына, билдәһенә әйләнә. Ҡыҙҙар исеменә ҡарағанда, малайҙарға исем ҡушыуҙа ҙур яуаплылыҡ талап ителә, сөнки малай, ир бала, киләсәктә атай булаһы кеше, уның исеме нәҫел-нәсәпте дауам итер балалар исеменә бәйле йөрөй. Тик был - теория, ғәмәлдә хәл башҡасараҡ то... Тулырак Юлдашта аҡһаҡал һүҙе. 15.03.2016 Кешеләр йөрәктәренә илгә, телгә, ергә һөйөү һалыусылар, аң-зиһендәренә түбәнселек менән юғарылыҡ аша ҡағылыусылар, бер үк ваҡытта буй етмәҫлек мәртәбәле лә, ябайлыҡтары менән хайран итеүсе лә, сәстәренә сал ҡунғас та, белем эстәүҙән туҡтамаусы, аралашҡанда башҡаларҙы бермә-бер байытыусы кешеләр була. Бәрәкәтле Бөрйән ерендә тыуып үҫеп, тотош Башҡортостан улына, ғорурлығына әйләнеүсе, халыҡ ижадын биш бармағылай белеүсе, бик күптәргә ғилем серҙ... Тулырак Йомаҡтарҙы Баймаҡтар яҡшы беләме, Дәүләкәндәрме, әллә Архангель халҡымы? Самауыр янында телһөйәрҙәр менән сәйләйбеҙ. 14.03.2016 Донъяла хәлдәр ҡуйырған һайын, үҙебеҙҙең ҡиммәттәрҙең баһаһы арта төшә. Ил бауыры – белемле халыҡ икәнлекте лә иҫкә төшөрөп, тураһын әйткән туғанына ярамаған, кинәйәләп әйткән моратына еткәнлекте лә хәтерләп, Самауыр янында тәмләп сәйҙәр эсә-эсә, һүҙ көсөн, һеҙҙең хәтерҙе, сослоҡто тикшереп йәнә халҡыбыҙҙың бер нисә йомағын барлап сыҡтыҡ. Һөйҙөргән дә, көйҙөргән дә, көлдәргән дә, бөлдөргән дә тел икәнде аңлағандар һүҙгә иғтибарлы бу... Тулырак Балалыҡ дуҫым 11.03.2016 Толя, Анатолий...\nБалалыҡ дуҫым ҡайҙа?\nУл өйрәткән ине дүрт һүҙ:\nЕр. Ут. Һыу. һауа.\nӘле нисектер, белмәйем, әммә беҙ мәктәптә уҡығанда Баязит Бикбайҙың ошо шиғырын яттан һөйләй торғайныҡ. Ә һеҙҙең балалыҡ дуҫығыҙ ҡайҙа, хөрмәтле дуҫтар? Ул һеҙҙе нимәгә өйрәтте? Кемдәр менән уйнап үҫтегеҙ? Бала саҡтың шуҡлыҡтары, ҡыҙыҡтары һәм тәүге етди һынауҙары тураһында һөйләшергә саҡырып, тыңлаусыларға ошондай һорауҙар менән м... Тулырак Атай-әсәйҙе һайлай алмаған кеүек, тыуған ерен дә кеше үҙе һайлай алмай. 04.03.2016 Беҙҙең ил бер ваҡытта ла алтын урталыҡтан атлай белмәгән, бер сиктән икенсе сиккә бәрелеүҙән туҡтаған мәлдәре һирәк. Ваҡытында ер менән тигеҙләп ташланған мәсеттәр яңынан төҙөлә, тергеҙелә хәҙер. Имандан һәм ерҙән айырылмай йәшәгеҙ тип ата-бабалар белмәй әйтеп ҡалдырмаған. Мәсетле ауыл – иманлы ауыл, унда йөрөүселәр күп булһа….\nТулырак Аҡыл күрке – һүҙ. 03.03.2016 Һүҙ ул ҡулланылышына ҡарап дауа ла, ҡорал да була ала. Һүҙ менән эш итер өсөн белем генә түгел иҫкиткес тойомлау һәләте лә кәрәктер. Яҙыусы, шағирҙар ҡулында һүҙ халыҡтар аңына тәъҫир итер үтә көслө алымға әйләнергә мөмкин. Юҡҡа ғынамы ни ниндәй илдә лә, ниндәй осорҙа ла киҫкен мәлдәрҙә әҙиптәр һүҙенә һәм үҙенә мөрәжәғәт итеү бар. Шуға ла аҡыллы әҙиптәре күп булған ҡәүемдәр бәхетлелер. Һәр ҡәләм тирбәтеүсе шағир йә яҙыусы булмай тиһәләр ҙә, бе... Тулырак Магазин, кибеткә ризыҡ алырға йөрөмәгән кеше юҡтыр. 02.03.2016 Унда инеү менән сифатлы, таҙа, үҙ еребеҙҙә үҫкән йәки булдырылған ризыҡты эҙләй башлаусылар ҙа аҙ түгел. Кибет кәштәләренә килеп ятҡансы ул ризыҡты әҙереләүҙә күпме кешенең тире түгелгәнен дә аңлаусылар күп.\nБөгөн Самауыр янында ойошторолған фекер алышыуҙы “Малға бәйле көнөбөҙ” тип атаныҡ һәм ауыл ерендә мал үрсетеп донъя көтөүселәр, үҙҙәрен дә, башҡаларҙы ла ризыҡлы итеүселәр, уларҙың көнитмеше тураһында әңгәмә ҡорорға булдыҡ.\n... Тулырак Өлгөр ҡатын, наҙлы әсә, һәр саҡ аңлар, яҡлар, һаҡлар кешеләр - әсәйҙәргә балалары рәхмәт әйтә бөгөн. 01.03.2016 Әсәйҙәргә мәңге бала булып\nҠалабыҙ беҙ буйға етһәк тә.\nТыуған яҡтарҙан бер айырылып\nЙыраҡ-йыраҡтарға китһәк тә.\nӘсәйҙәрҙең ҡәҙерен белмәйбеҙ шул,\nБала күңеле мәңге далала.\nҠош телендәй генә хат, хәбәрҙәр\nҘур ҡыуаныс, шатлыҡ әсәгә.\nТулырак Һуңғы 3 йылда йыйылған тәүлектә 29 февралгә бәйле ниндәй ваҡиғаларығыҙ бар? 29.02.2016 Беҙҙең эраға тиклем 46 йылда Гай Юлий Цезарь календарь йылдың оҙайлығын дөрөҫләүҙе талап итә. Астрономдар тиҙ арала асыҡлай – йыл 365 тәүлек һәм 6 сәғәт дауам итә. Дөрөҫөрәге 365 сәғәт 48 минут 46 секунд. Ҡойроҡтағы 6 сәғәт ғәҙәттә иҫәпләнмәй, шуға ла йыл һайын сирек тәүлек артып ҡала бара. Ваҡыт үтеү менән был хәл календарҙең төҙөк кенә системаһы буталыуға килтереүе мөмкин, шуға ла грек астрономы Созиген һәр өс йылды ябай ғына 365 тәүлекле иҫ... Тулырак Йырлы табын ҡунағы - йырсы Айгиз Ханов 25.02.2016 Йәш, һәләтле башҡарыусының исеме беҙҙе тыңлаусыларға яҡшы таныш. Айгиздең Илгиз Камалетдинов менән берлектә башҡарған “Йырлап йәшәйек ерҙә” тигән йырын бик күптәр яратып тыңлай. Тап ошо йыр 2012 йылда һәләтле йәштәргә “Юлдаш йыры” республика асыҡ конкурсында лауреат исемен алырға ярҙам итте. Тырыш егет бик күп конкурстар еңеүсеһе. Ижади эҙләнеүҙәр юлында ул туҡтау белмәй. Бер-нисә уңышлы ижади проектта ҡатнаша, яңынан-яңы йырҙар ижад итә. ... Тулырак Страницы« беренсе


23 Июнь , 15:18\nРәсәйҙә, шул иҫәптән Башҡортостанда һәр икенсе үлемгә йөрәк-ҡан тамырҙары ауырыуҙары сәбәпсе. Ҡыҙғанысҡа ҡаршы, ал-ялһыҙ тибеп, йәшәүебеҙҙе тәьмин иткән йөрәктең ҡәҙерен белмәйбеҙ, һис йәлләүһеҙ туҙҙырабыҙ. Үҙеңде, яҡындарыңды йөрәк-ҡан тамырҙары ауырыуҙарынан нисек һаҡларға? Республика кардиология үҙәгенең баш табибы, БР Һаулыҡ һаҡлау министрлығының штаттан тыш баш кардиологы, Башҡортостандың атҡаҙанған табибы, медицина фәндәре кандидаты Ирина Евгеньевна Николаеваның журналыбыҙҙа донъя күрәсәк яҙмалары шул хаҡта. Был һанда ул йөрәкте ҡаҡшатыусы юғары ҡан баҫымы тураһында бәйән итә.\n«Шым үлтереүсе» – хәҙерге замандың иң таралған ауырыуҙарының береһе булған юғары ҡан баҫымын шулай тип атайҙар. Рәсәйҙә һәр өсөнсө кеше был сиргә дусар, әммә күптәр үҙҙәре был хаҡта белмәй. Алтмышты үткән һәр икенсенең ҡан баҫымы күтәренке. Шуларҙың өстән бере дауалана, ә һөҙөмтәле дауа алыусылар 8 – 10 процент ҡына.\nГипертония йөрәккә, мейегә ҡан һауыуға, йөрәк, бөйөр эшмәкәрлеге боҙолоуға килтереүе менән ҡурҡыныс.\nБаш ауыртыуы, эске көсөргәнеш, эшкә һәләтлелек кәмеүе, йөрәк тулауы, уның тәңгәлендә ауыртыу, ҡолаҡ шаулауы, хәтер насарайыуы – юғары ҡан баҫымының ошо һәм башҡа билдәләре ғәҙәти арыуҙы хәтерләтә һәм ял иткәндән һуң үтә торған. Әммә быға шатланырға түгел. Юғары ҡан баҫымы шуның менән мәкерле лә инде: баштараҡ уны кеше йыш ҡына еңел үткәрә, ләкин сир аҫтыртын ғына бөтә организмды ҡыйрата.\nҠан баҫымы күтәренке булғанда тамырҙар ҡыҫыла, был ҡан әйләнешен, ағзалар һәм туҡымаларҙың кислород менән туйыныуын ҡыйынлаштыра. Бигерәк тә мейе туҡымалары кислородҡа ҡытлыҡ кисерә.\nДауалау ниҙән ғибәрәт?\nЮғары ҡан баҫымынан тулыһынса дауаланып булмай. Әммә даими үлсәп тороп, төшөрөү сараһын күргәндә, өҙлөгөүҙәрҙе булдырмаҫҡа мөмкин. Нормалағы күрһәткес: 120/80 – 139/89 мм. Бөгөн тамырҙарға, баш мейеһенә, йөрәккә, бөйөргә ыңғай йоғонто яһаусы дарыуҙар бик күп. Килешкән препарат һәм уның миҡдары, ауырыуҙы ентекле тикшергәндән һуң, шәхсән билдәләнә. Иң мөһиме – дауаланыуҙы өҙмәү.\nЮғары ҡан баҫымынан дауаланғанда мотлаҡ йәшәү рәүешен үҙгәртергә кәңәш ителә:\n– кәүҙәгеҙ ауыр икән – ябығыу,\n– ризыҡҡа һалған тоҙҙо кәметеү,\n– алкоголь менән мауыҡмау,\n– даими рәүештә физик күнекмәләр яһау, йәйәү йөрөү, йөҙөү,\n– тәмәкенән баш тартыу мөһим.\nӨҫтәлеңә тоҙ ҡуйма!\nҠан баҫымы нисек ашауыбыҙға бәйле. Көндәлек ашауҙы дөрөҫ яйға һалыу ҡан баҫымын 5–15 берәмеккә төшөрөргә ярҙам итә. Ә ҡан баҫымын 5 берәмеккә кәметеү ҙә инсульт хәүефен 38 процентҡа, йөрәк-ҡан тамырҙары ауырыуҙарынан үлем ҡурҡынысын 21 процентҡа кәметә!\nИң беренсе сиратта тоҙ ҡулланыуҙы сикләргә кәрәк, сөнки тоҙ организмда һыуҙы туплай. Бер үк ваҡытта шыйыҡлыҡты бер ни тиклем кәметеү фарыз: беренсе аштарҙы ла иҫәпкә алһаң, тәүлегенә 1,5 литрҙан артмаҫҡа тейеш. Тоҙ, беренсе, икенсе аштарға һалынғанын да индереп, көнөнә йәмғеһе 4-5 грамдан (бер сәй ҡалағы) күп булмаһын. Әсе ризыҡ яратаһығыҙ икән, тоҙ урынына күберәк тәмләткестәр ҡулланығыҙ. Тик әҙер ҡушымталар түгел, айырым тәмләткестәр – лавр япрағы, шафран, ҡәнәфер, укроп, кориандр, орегано, мускат сәтләүеге, лимон һуты файҙаланырға тырышығыҙ. Ә бына сей һуған, ҡыҙыл һәм ҡара борос, гәрсис, керәндән ҡан баҫымы һикереүе ихтимал.\nШулай уҡ даими ҡаты сәй (йәшел сәйҙең дә ҡатыһын), ҡәһүә, какао эсеү, ҡаҡланған һәм ыҫланған ризыҡтар ашау, алкоголь эсемлектәр менән мауығыу ҙа ҡан баҫымын күтәрә.\nБыл сиргә дусар кешенең өҫтәлен төрләндереү мөһим, унда углевод, аҡһым, майҙар етерлек булырға тейеш. Бигерәк тә ҡатмарлы углеводтарҙы арттырырға тырышығыҙ. Ҡатмарлы углеводтарға көрпә ҡушылған икмәк, һоло, арпа, ҡарабойҙай ярмаһы, бойҙай шытымдары, йәшелсә-емеш, яңы һыҡтырылған йәшелсә һәм емеш һуттары бай. Рафинадланған ризыҡтар – аҡ икмәк, макарон, дөгө, манный бутҡаһын, киреһенсә, кәметегеҙ. Крахмалға бай картуфты ла сикләү зарур.\nАҡһымлы аҙыҡтарҙан шыйыҡ һөткә һәм һөт ризыҡтарына, һимеҙ булмаған башмаҡ йәки ҡош итенә, майлы балыҡҡа өҫтөнлөк бирегеҙ. Итте, балыҡты ҡыҙҙырып түгел, һыуҙа бешереп, томалап, парҙа, грилдә әҙерләгеҙ. Атеросклероздан һаҡланыу өсөн мал майҙарынан, «йәшерен май», «йәшерен тоҙ» менән тулы колбаса, консерва, гамбургерҙарҙан баш тартығыҙ. Үҫемлек майҙарын – зәйтүн, көнбағыш майын тотоноғоҙ.\nКалийға, магнийға бай ризыҡтар йөрәк мускулын нығыта. Калий бананда, кәбеҫтәлә, күрәгәлә, ҡара емештә, йөҙөмдә мул булһа, магний әстрхан сәтләүегендә, кишер менән сөгөлдөрҙә, ярмаларҙа күп.\nАшаған ризыҡтарҙың туҡлыҡлылығы тәүлегенә 2000 килокалориянан артмаһын.\nДиета – юғары ҡан баҫымын көйләргә ярҙам итеүсе алым, ул айырыуса сирҙең башланып торған мәлендә бик һөҙөмтәле. Ашау тураһында ошо кәңәштәрҙе тотоу, дөрөҫ һайланған дарыуҙар һәм сәләмәт йәшәү рәүеше оҙаҡ йылдар һеҙгә яҡшы кәйефле, эшкә һәләтле булып ҡалырға ярҙам итер.


“Йөрәк ҡаны менән яҙылды…” » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Әҙәбиәт » “Йөрәк ҡаны менән яҙылды…”\n24.12.2018 “Йөрәк ҡаны менән яҙылды…”\nЯҙыусы Флүр Ғәлимовтың әҫәрҙәре бөтә ил буйынса уҡыусыны йәлеп итә\nКүренекле яҙыусы Флүр Ғәлимовты заман рәссамы тип атаһам, яңылышмаҫмын, моғайын. Ни өсөн? Сөнки уның әҫәрҙәренең геройҙары – “Яңы башҡорт” булһынмы ул йәиһә “Аҙғын тәүбәһе” трилогияһындағы Салауат Байғазинмы – һәр береһе бөгөнгөбөҙҙө туранан-тура сағылдырыусы шәхестәр. Шуға ла әҙиптең был ижад өлгөләрен ҡабат-ҡабат ҡулыбыҙға алабыҙҙыр, моғайын. Мәҫәлән, Зәйнәб Биишева исемендәге “Китап” нәшриәтенең фирма магазинына ҡабаттан һатыуға сығарылған һәм ҡасандыр әҙәбиәтебеҙҙә өр-яңы күренеш тип билдәләнгән “Яңы башҡорт” шунда уҡ бихисап уҡыусының иғтибарын үҙенә йәлеп итте. Шулай булмай ни, аяуһыҙ бизнес даръяһына сумғандар өсөн уның алмаштырғыһыҙ дәреслеккә әйләнеүе лә бик ихтимал…\n“Яңы башҡорт” Рәсәй бизнесының асылын һүрәтләй\nЫсынлап та, бөгөн шәхесте үҫтереүсе, иҡтисад һәм бизнес серҙәренә өйрәтеүсе китаптарҙан магазин кәштәләре һығылып тора. Ниндәйе генә юҡ! Наполеон Хилл, Дейл Карнеги, Роберт Кийосаки, Дональд Трамп һәм башҡаларҙың яҙмалары күптән был йәһәттән классикаға әйләнде. Хатта Рәсәйҙә лә үҙ тәжрибәһе менән уртаҡлашырға теләүселәр барлыҡҡа килде: мәҫәлән, банкир Олег Тиньковтың “Нисек бизнесмен булырға?” тип исемләнгән китабы ла күптәрҙе ҡыҙыҡтырҙы, буғай.\nБыл ғәжәп тә түгел. Бөгөнгө иҡтисади торғонлоҡ һәм тотороҡһоҙлоҡ осоронда һәр кемдең бай һәм аҡыллы булғыһы килә. Бик булмағанда, исмаһам, саҡ ҡына кеҫә ҡалынайтҡыһы. Ысынлап та, күп замандашыбыҙ осон осҡа ялғап көн итергә күнекте инде. Ун биш-егерме мең һумдан артмаған хеҙмәт хаҡына хөрриәт һатып алып булмай. Шул уҡ ваҡытта магазиндарҙағы аҙыҡ-түлектең һәм тауарҙарҙың хаҡы көн дә өҫкә үрмәләй. Шул саҡта, аптыраған өйрәк арты менән һыуға сума, тигән әйтем иҫкә төшә ирекһеҙҙән. Бындай китаптар саҡ ҡына булһа ла матди хәлебеҙҙе яҡшыртырлыҡ аҡыл бирмәҫме икән, тип фекерләүгә шуға ла ғәжәпләнергә кәрәкмәйҙер…\nЭйе, йәшерен-батырыны юҡ, мин дә бындай бер нисә китапты ҡыҙыҡһынып уҡып сыҡтым. Шуныһы – уларҙың бөтәһе лә тип әйтерлек американдар тормошон һүрәтләй, беҙҙең ерлеккә бөтөнләй тура килмәй. Шуға ла, уҡып сығаһың да, шунда уҡ йыш ҡына уҡығаның тураһында онотаһың. Әммә көтмәгәндә ҡулыма яҙыусы Флүр Ғәлимовтың “Яңы башҡорт” әҫәре килеп эләкте һәм аяҙ көндә күк күкрәгәндән дә былайыраҡ тәьҫир итте.\nБеренсенән, Рәсәй бизнесы тураһында башҡорт яҙыусыһының китабынан уҡып белермен тип бер ҡасан да башыма килгәне булманы. Әммә тап “Яңы башҡорт” әҫәре был йәһәттән үтә лә бай мәғлүмәтле булып сыҡты. Баҡһаң, автор был мөхитте кемдеңдер һөйләүе буйынса ғына һүрәтләмәгән, ә үҙе үк унда “утты һәм һыуҙы кискән” икән. Йәғни был әҫәр тормош тәжрибәһенән сығып ижад ителгән – шуныһы менән айырыуса өҫтөн. Эйе, “Яңы башҡорт” – әҙәби әҫәр. Аҡыл өйрәтеүсе әсбаптар менән уртаҡлығы ла юҡ кеүек. Шулай ҙа уның геройының иҫ киткес мажаралары менән танышҡандан һуң Рәсәй бизнесының асылын аңлағандай булаһың.\n“Ысынлап та, төптән уйлап ҡараһам – 90-сы йылдарҙағы ҡырағай Рәсәй бизнесы мәктәбен үтеүем бик кәрәкле һабаҡтар биргән, былай ҙа бай биографиямды тағы ла нығыраҡ байытҡан. Эшҡыуарлыҡ мәктәбен үтмәһәм, “Яңы башҡорт” романы яҙылмаҫ ине. Әммә уны шәхес үҫешенә арналған әҙәбиәт тип иҫәпләмәйем, романымды Башҡортостандың халыҡ шағиры Рауил Бикбай кеүек күренекле шәхестәр һәм белгестәр юғары баһаланы”, – тип белдерә автор үҙе. Эйе, бихисап тәнҡитсе фекеренсә, роман әҙәбиәтебеҙҙе яңы тема, яңы герой менән байытты, капиталистик шарттарға күскән осорҙа халҡыбыҙға юл күрһәтерлек әҫәр булды.\nӘҫәрҙең төп геройы аҡсаһыҙлыҡ үҙәгенә үткәнлектән был шөғөлгә башкөллө сумырға ҡарар итә. Бының менән меңәрләгән Рәсәй эшҡыуарын хәтерләтә. “Нигеҙҙә, бындай хәүефле кәсепкә уларҙы етеш тормоштан туйып һикереү түгел, ә сараһыҙлыҡ, балаларының киләсәген ҡайғыртыу, ғаиләләрен ярлылыҡ һаҙлығынан ҡотҡарыу теләге этәрә. Ҡайнап торған тормош даръяһы төбөнә батып китмәҫ өсөн бар көсөнә тарбандай инде әҙәм балалары…” – тип фекер йөрөтә автор. Нисек аҡса табырға? Нисек бизнес ойошторорға? Нисек уңышҡа өлгәшергә? Чиновниктар менән нисек уртаҡ тел табырға? Нисек ҡаршылыҡтарҙы йырып сығырға? Эйе, һорауҙар бихисап кеүек. Әммә “Яңы башҡорт” романында уларҙың һәр береһенә яуап һалынған. Тик уҡыусыға был яуаптар оҡшармы, уны тулыһынса ҡәнәғәтләндерерме – быныһы инде икенсе мәсьәлә.\nТаныш булмаған яңы заман геройы\nӘҫәр “Тәүге йөҙ мең”, “Тәүге миллион һум”, “Тәүге миллион доллар” тип аталған бүлектәрҙән тора. Беренсеһендә төп геройҙың ҡырағай бизнестағы тәүге аҙымдары һүрәтләнә – бөтәһе лә уның ҡала хакимиәтенә матди ярҙам һорап мөрәжәғәт итеүенән башлана ла инде. Эйе, был маҡсатына өлгәшә, әммә дәүләт ярҙамы үтә лә ҡыйбатҡа төшә. “Уның хаҡы кәмһенеү, түбәнһенеү булды. Был хәлдән һуң мин ныҡлы уйландым: ғаиләнең матди хәлен яҡшыртыу өсөн нимәлер эшләргә тейешмен”, – тип әсенә әҫәр геройы һәм коммерцияға тотонорға ҡарар итә. Тиҙҙән был мөхит уны тулыһынса ялмап та ала. Әлбиттә, кемдең арбаһына ултыраһың, шуның йырын йырлайһың. Бизнесмен башына төшкән һынауҙар ҙа ҡаты була икән. Әҫәр геройына ла төрлө бандит, “закондағы” бурҙар менән осрашырға, чиновниктарҙы “майларға” өйрәнергә, йыш ҡына алданырға һәм алдарға, хатта ҡайһы саҡта үҙ өлөшө өсөн теше-тырнағы менән көрәшергә тура килә.\n“…Ҡыҫҡаһы, Шнайдерҙан арзан хаҡҡа эләктерҙем дә, биш тоннаға яҡын гәзит ҡағыҙын тегеләргә алып барып елгәрҙем. Типография директоры һатыулашырға маташҡайны, уға ауыҙ асырға ла ирек бирмәнем, икеләтә хаҡты ҡайырып алдым. Ниңә мин уны йәлләргә тейеш? Ябай кеше булһа, йәлләр инем. Аҡсаны ғаиләһе ауыҙынан өҙөп бирмәй бит, хөкүмәттекен түләй. Ә хөкүмәт минең береһенән-береһе бәләкәйерәк балаларымды йәлләйме? Асҡа ҡаҡланып, ятып үлһәң дә ярҙам итмәйәсәк. Әлеге заманда аслыҡтан интеккән ғаиләләр күп, ти, ишетеүемсә. Бизнес уйындарын мин уйлап сығарманым бит, хөкүмәт башында ултырыусылар индерҙе был бүре ҡағиҙәләрен. Бүреләр араһында йәшәйһең икән – бүре булып оло. Шулайтмаһаң, үҙеңде тотоп ашаясаҡтар. Был сделканан өс мең долларҙан ашыу таҙа табыш ҡалды…” Ысынлап та, был аяуһыҙ мөхиттә әҫәр геройы бик тиҙ “бүре”гә әйләнә һәм шәхси уңыш өсөн киҫкен көрәш башлай.\nЭйе, “Яңы башҡорт” романындағы ваҡиғалар үткән быуаттың 90-сы йылдарындағы ҡырағай капитализм осоронда бара. Шуға ла уны бер ниндәй романтикаһыҙ асыҡтан-асыҡ баһалай алабыҙ. Был осорҙа үҙ эшенә тотонған эшҡыуар ниндәй сифаттарға эйә булырға тейеш булған һуң? Был турала әҫәр геройы үҙе фекер төйнәй. Мин кем, тип үҙ-үҙенә һорау бирә һәм шунда уҡ хөкөм дә сығара: алдаҡсы. Тәүге алыш-биреше уңышлы үтһен өсөн уға мутлашырға тура килә. Әммә кешене һатмай, башҡаның өлөшөнә үрелмәй. Яһил. Әммә мәмәй ауыҙ ҡояш аҫтында урынға өмөт итә аламы? Юҡ, әлбиттә. Ришүәт биреүсе. “Бөгөн Рәсәйҙә бөтә нәмә һатыла һәм һатып алына”, – тип фекер йөрөтә әҫәр геройы. Шулай уҡ валютчик һәм спекулянт. Тағы ла криминаль донъя вәкилдәре менән бәйләнеш. Эйе, быларҙың барыһы ла ғәҙәти кешене төн йоҡоһонан яҙҙырыуы ихтимал. Әммә әҫәр геройы был турала: “Беҙ – бихисап. Беҙ – легион. Беҙ – тиҫтәләрсә миллион Рәсәй эшҡыуары. Теләһә ҡайһыбыҙҙы ҡулынан тотоп яуапҡа тарттырырға мөмкин (Хакимдарға ярамағаныбыҙҙы). Ҡырағай бизнес даръяһынан ҡоро сығыу мөмкин түгел…” – тип белдерә. Шул саҡта уҡыусы Рәсәй иҡтисадының һәм бизнесының битлеккә йәшерелмәгән ысын йөҙөн күргәндәй була…\nБыл әҫәр тәжрибә уртаҡлашыу өсөн генә яҙылмаған. Романдың исеме лә күпкә ишара. “Яңы башҡорт” тип атаған уны Флүр Ғәлимов. Эйе, ҡырағай капитализм осоронда ямғырҙан һуң баш ҡалҡытҡан бәшмәк һымаҡ үрсеп киткәйне бер мәл “яңы урыҫтар”. Муйындарына көс етмәҫлек алтын сылбырҙар, бармаҡтарына алтын балдаҡтар таҡҡан эшҡыуарҙарҙы шулай атанылар. Ҡайһы берәүҙәр, “яңы башҡорттар” ҙа шундайыраҡ булырға тейеш, тип уйлар романдың атамаһынан. Минеңсә, автор бында тәрәнерәк мәғәнә һалған. Әҫәрҙәге яңы башҡорт – яҙмышын үҙ ҡулына алған һәм лайыҡлы йәшәү өсөн көрәш башлаған көслө характерлы милләттәшебеҙ. Ул хөкүмәттән матди ярҙам көтөп түбәнһенмәйәсәк һәм меҫкенләнмәйәсәк, һәр хәлдә, үҙенә үҙе хужа булырға ынтыласаҡ. Әммә намыҫ төшөнсәһен дә кәрәге бөткән кейем кеүек ситкә ырғытмаясаҡ, шулай ҙа үҙенә тейешлеһен барыбер аласаҡ. Эйе, романда ошоғаса таныш булмаған яңы заман геройы һүрәтләнә. Яҙыусы ысынбарлығыбыҙҙа ла шундай милләттәштәребеҙҙең күберәк булыуын теләй һымаҡ хатта. Шулай ҙа, үкенескә күрә, ҡырҡ йәшенә тиклем пенсионер атаһы менән әсәһенең итәгенән төшмәгән, юғарыраҡ эш хаҡы артынан күрше ҡалаға юлланыр әмәл тапмаған, араҡы шешәһенең ауыҙынан сыға алмаған һаҡаллы сабыйҙар һаман да арабыҙҙа етерлек. Бындай ахмаҡлыҡты аҡлар өсөн ҡайһы берәүҙәр тарих сүплегендә ҡалған СССР-ҙы һәм колхоздарҙы һағына, башҡорттоң алыпһатар түгеллеген иҫбатларға тотона. Йәнәһе, йәһүдтәргә барыбер көнәркәш була алмаясаҡбыҙ. Әммә бындайға яҙыусының яуабы әҙер. “Имеш, башҡорт бизнесҡа һәләтһеҙ, тигән ҡараш киң таралған. Эйе, башҡорт яугир булған. Әммә әлеге заманда яугирлыҡ менән йәшәй алабыҙмы? Юҡтыр… Тимәк, беҙгә күптән үҙгәрергә ваҡыт еткән… Уйлап ҡараһаң, бөтә нәмә бизнес бит ул. Мал үрсетеп баҙарға ит алып киләһеңме, иген үҫтереп элеваторға тапшыраһыңмы, бик тә булмаһа, кешегә ялланып, хеҙмәтеңде һатаһыңмы – барыһы ла бизнес. Башҡорт бизнесҡа һәләтһеҙ тип әйтеү – башҡорт йәшәүгә һәләтһеҙ тигән һүҙ ул”, – тип ҡырт киҫә әҫәрендә.\nАллаһы Тәғәлә һынауҙар аша йәнебеҙҙе сафлай\nЭйе, “Яңы башҡорт” романы башҡорт әҙәбиәтендә өр-яңы күренешкә әйләнде. “Аҙғын тәүбәһе” трилогияһы тураһында ла тап шулай билдәләргә була. Бында ла милләтебеҙ өсөн изге булған рух, иман, ер мәсьәләләре күтәрелә. Бер ғаилә миҫалында 90-сы йылдарҙа күҙәтелгән илебеҙҙең ҡыйралышы сағыла кеүек. “СССР-ҙың тарҡалыуы, идеал-инаныстарыбыҙҙың, әхлаҡ нормаларының, ҡиммәттәр системаһының ҡыйралыуы Рәсәй халҡына ҙур фажиғә алып килде. Эйе, был мәлдән сирек быуаттан ашыу ваҡыт үтеп китте. Әммә ниңәлер Рәсәй яҙыусылары һаман был ваҡиғаларҙы аң-аҡыл бизмәне аша үткәреп, әҫәрҙәрендә яҡтыртырға баҙнат итә алмай. Ә мин бына тәүәккәлләнем”, – ти әҙип. Төп герой Салауат Байғазиндың да бөтә донъяһы түңкәрелер алдынан cовет иле менән бергә идеал-инаныстары ла селпәрәмә килә. Әҫәр геройы илле йәшендә үҙенә ғәзиз булған бөтә нәмәһенән ҡолаҡ ҡаға. Уға ҡабаттан донъя көтөп китеүе күпкә ҡатмарлы. Әммә үҙ иңенә төшкән барлыҡ һынауҙы еңеп сыға һәм Феникс ҡошо кеүек ҡабаттан ярала. Гүйә яҙыусы бының менән өмөтһөҙлөккә батҡандарҙа йәшәүгә өмөт уятырға теләй һәм, кеше хәл итә алмаҫтай мәсьәләләр юҡ, тип белдерә. Был турала автор: “Аллаһы Тәғәлә кешеләргә ауырлыҡтарҙың да күтәрә алырлығын ғына бирә бит. Һынауҙар аша йәнен сафлаһын өсөн. Шуға күрә өмөтһөҙлөккә бирелергә ярамай. Аллаһы Тәғәлә әҙәм балаларын бер ваҡытта ла ҡарауһыҙ ҡалдырмаған, ярҙамынан айырмаған. Бирешмәҫкә, һуңғы сиккә тиклем көрәшергә, сәбәп итергә, яҡтылыҡҡа, изгелеккә уҡталырға кәрәк”, – тип һыҙыҡ өҫтөнә ала. “Аҙғын тәүбәһе”ндә һүрәтләнеүенсә, ҡайһы саҡта беҙ дөрөҫлөк тип инанғандар ҙа ялған булып сыға. Мәҫәлән, төп герой ҙа ҡатыны Лилит менән кешеләрҙе дауалайым тип уйлай һәм һуңынан ғына был шөғөлдөң ябай сихыр икәнлеген таный. Нисек йәшәйешебеҙҙә ошондай хаталар ебәрмәҫкә? Ғөмүмән, хаталанмайынса йәшәү мөмкинме икән? Яҙыусы фекеренсә, бөтөнләй хаталанмайынса йәшәү ҙә мөмкин түгел – кеше менән фәрештәне бутарға ярамай. Әммә хаталарыңды таныу һәм төҙәтә белеү зарур. Ә бының өсөн иң дөрөҫ юл – иманға ҡайтыу. Был трилогия тап шул хаҡта – төп герой ҙа тормош һынауҙары аша дөрөҫлөккә юл таба.\n“Был әҫәрем ныҡлы уйланылып, аҡыл һәм илһам ҡанатында ла, йөрәк ҡаны менән дә яҙылды. Әҫәрҙә Әҙәм менән Һауа ла, уларҙан Ер шарына таралған ағалы-энеле аҡ йөҙлө Бүре ҡарт балалары ла, һары төҫтәге Ҡытай, ҡара тәнле Ҡашыҡ бабайҙарҙың ейән-бүләсәрҙәре лә, ожмах күренештәре лә, Алмағасҡа уралған арбаусы йылан да, иманһыҙлыҡтары арҡаһында маймыл-мутанттарға әүерелгәндәр ҙә, ер йөҙөндәге һуңғы кешеләр ҙә, ҡыҫҡаһы, донъя башланғандан бирле булған барыһы ла бар”, – ти автор әҫәре тураһында.\nЫсынлап та, бөгөн Флүр Ғәлимов башҡорт әҙәбиәтендә иң әүҙем эшләгән әҙиптәрҙең береһе. Улай ғына ла түгел, яҙыусы яңы ижади бейеклектәргә ынтылыуҙан ҡурҡмай һәм быйыл етди үрҙәр яуланы: мәҫәлән, “Юность” журналының алты һанында трилогияның беренсе өлөшө, рус теленә тәржемә ителеп, “Вкус запретного плода” исеме аҫтында баҫылды. Әйткәндәй, ул – был журналда әҫәре баҫылған тәүге башҡорт яҙыусыһы. Шулай уҡ был абруйлы Мәскәү журналының декабрь һанында бөтә донъяға билдәле тәнҡитсе Лев Аннинскийҙың Флүр Ғәлимовтың трилогияһына арналған мәҡәләһе сығып килә. “Роман-газета”ла иһә трилогияның икенсе романы баҫылды. Әйткәндәй, “Роман-газета”ның был һанының 600 данаһы Германияла йәшәүсе китап уҡыусылар тарафынан һатып алынған. Ә иң мөһиме – ҡасандыр Максим Горькийҙың башланғысы менән нигеҙ һалынған “Художественная литература” нәшриәтендә “Покаяние над пропастью” трилогияһы донъя күрҙе. Уның инглиз теленә тәржемә ителеүе тураһында ла хәбәрҙе ҡыуанып ҡаршыланыҡ. Киләһе йылда Бөйөк Британияла донъя күреүе көтөлә. Тимәк, тиҙҙән башҡорт яҙыусыһының әҫәрҙәре менән донъяның төрлө төбәгендә таныша аласаҡтар. Әлбиттә, был әҙиптең үҙенең генә түгел, ә бөгөнгө заман башҡорт әҙәбиәтенең дөйөм еңеүе буласаҡ!


Иң йәше булһа ла… » Башҡортостан гәзите\nИң йәше булһа ла…\n21-04-2017, 03:47 // Мәҙәниәт һәм әҙәбиәт // Баҫып сығарырға\nӨфөнән Айгөл Әхмәтшина ике абруйлы халыҡ-ара вокалистар конкурсының һайлап алыу турын үтте. Тәүгеһе – Ганс Габор исемендәге “Бельведер” халыҡ-ара опера йырсылары конкурсы, икенсеһе иһә – Франциско Арайса халыҡ-ара опера йырсылары конкурсы. Һайлап алыу турҙарында Айгөл Г. Доницеттиҙың “Фавориткалар”ынан Леонора, Россиниҙың “Алжирҙағы итальян ҡыҙ”ынан Изабелла, шулай уҡ Ж. Бизеның “Кармен” операһынан Сегидилья арияларын башҡарҙы.\n– Бәйгелә иң йәш ҡатнашыусы булдым. Нигеҙҙә, бындай конкурстарҙа өлкәнерәк вокалистар көс һынаша, – тине Айгөл Әхмәтшина. – Өфө сәнғәт училищеһындағы уҡытыусым Наилә Йосопова әҙерләнергә ярҙам итә.\n“Бельведер” халыҡ-ара опера йырсылары конкурсы – донъяла иң танылғандарҙың береһе. Уның һайлап алыу турҙары донъяның 70 ҡалаһында уҙғарыла. Һуңғы йылдарҙа был бәйгелә меңдән ашыу кеше ҡатнашты. Халыҡ-ара конкурстың финал туры тарихта тәүге тапҡыр июнь айында Мәскәүҙең “Геликон-опера” театры сәхнәһендә үтәсәк.\n“Бельведер” конкурсының үҙенсәлеге – ике палаталы жюри. Уларҙың тәүгеһе – медиа-индустрия, төрлө илдәрҙең киң мәғлүмәт саралары вәкилдәре ингән “медиа-жюри”, икенсеһе – театр директорҙары һәм художество етәкселәре, абруйлы опера менеджерҙары һәм агенттарынан төҙөлгән “опера жюрийы”. Һайлап алыу турҙары донъяның иң танылған театрҙарында ойошторола. Финал турына 100-120 ҡатнашыусы үтә.\nФранциско Арайса халыҡ-ара опера йырсылары конкурсы мәшһүр Мексика тенорының исемен йөрөтә. Ул Европаның һәм Төньяҡ Американың иң ҙур опера театрҙарында сығыш яһаған, төп партияларҙы башҡарған. Бәйгенең тәүге этабы апрель башында Санкт-Петербургта үтте. Киләһе турҙар майҙа Мексиканың Эрмосильо ҡалаһында уҙғарыла.


Радий Хәбиров һәм Урал тау-металлургия компанияһы етәксеһе Сибай халҡы менән осрашты - Правительство Республики Башкортостан\n27 февралдә Сибайҙа Башҡортостан Башлығы вазифаһын ваҡытлыса башҡарыусы Радий Хәбиров һәм Урал тау-металлургия компанияһы етәксеһе Андрей Козицын Сибай халҡы менән осрашты. Улар Учалы тау-байыҡтырыу комбинатының Сибай филиалы карьерында килеп тыуған техноген һәләкәтте бөтөрөү буйынса алып барылған эштәр менән таныштырҙы, ҡала халҡын борсоған һорауҙарға яуап бирҙе.\nОсрашыу алдынан Радий Хәбиров менән Андрей Козицын карьерҙа булды, эш барышы менән танышты.\n–Карьерҙы һыу менән тултырыу буйынса алып барылған эштәр һөҙөмтәле булыр тип ышанам. Эштәр алдан билдәләнгән графикка ярашлы атҡарылыуын талап итәм, – тине төбәк етәксеһе. – Беҙ Сибайҙағы хәлде, халыҡтың борсолоуын яҡшы аңлайбыҙ. Шуға ла бөтә Сибай халҡына түҙемлектәре өсөн рәхмәт белдерәм. Беҙ һеҙҙе был мәсьәлә менән яңғыҙ ҡалдырманыҡ һәм ҡалдырмаясаҡбыҙ ҙа.\nАндрей Козицын әйтеүенсә, карьерҙы һыу менән тултырыу эше дауам итә. Көн һайын карьерға 10 мең куб метр һыу ағыҙыла. Проектҡа ярашлы эштәр 26 мартта тамамланырға тейеш.\nУрындағы халыҡ ошондай хәл яңынан ҡабатланмаһын өсөн карьерҙы бөтөнләй ябыу мәсьәләһен күтәрҙе.\n–Фәнни нигеҙҙә раҫланһа, проект институттары хуплаһа, шахта эшен туҡтатыу-туҡтатмау тураһында аныҡ аңлау буласаҡ, –тине Радий Хәбиров, – Әгәр ҙә кәрәк икән, шахтаның эшен тулыһынса туҡтатасаҡбыҙ.\nОсрашыу барышында «Сибай, тын ал!»төркөмө активистары ҡала халҡының сәләмәтлегенә килгән зарар өсөн аҡсалата компенсация түләү мәсьәләһен күтәрҙе. Андрей Козицын бындай һорау бары тик суд ҡарары менән хәл ителә ала тине.\nШул уҡ ваҡытты, республика етәксеһе әйтеүенсә, Урал тау-металлургия компанияһы Сибайға 200 млн һум күләмендә өҫтмә аҡса бүләсәк. Был сумманы нимәгә йүнәлтергә кәрәклеген ҡала халҡы хәл итәсәк.


1 Июнь 2018, 18:19\nЙыл һайын май аҙағында Халыҡ-ара күршеләр көнө билдәләнә. Ошо уңайҙан 38-се моделле балалар китапханаһы хоккей майҙансығында күңелле байрам ойошторҙо. Башта йыйылыусылар ҡыҙыҡлы тарихи мәғлүмәттәр менән танышты.\nӘ бер заман Василий Ливановтың «Ҡыш бабай һәм Йәй» китабынан Ҡыш бабай килеп сыҡмаһынмы! Ул балалар менән төрлө уйындар уйнаны, йомаҡтар ҡойҙо. Байрамға килеүсе һәр кем бүләккә уйынсыҡтар, тәмлекәстәр алып ҡыуанды.


Ҡаҡ яһау » Башҡортостан гәзите\n23-08-2013, 10:34 // Йәмғиәт // Баҫып сығарырға\nАлманың ҡабығын әрсергә, үҙәген алырға ла бер аҙ һыу менән кәстрүлгә һалып ут өҫтөндә йәки духовкала бешерергә.\nАлма йомшарғас, уны һыуытып, ит турағыстан сығарырға йә иһә иләк аша үткәрергә. Унан һуң бер аҙ шәкәр ҡомо йәки бал ҡушып та болғатырға мөмкин. Барлыҡҡа килгән массаны таҙа, майланған фанер йәки таҡта өҫтөнә йәйергә лә ҡояшлы елһеҙ урында йәки һүрән мейестә йә иһә духовкала киптерергә мөмкин. Кипкән ҡаҡты тиҙ-тиҙ генә таҡтанан ҡуптаралар. Рулет кеүек урап, һалҡын урынға ҡуялар. Кәрәк булғанда ҡаҡты шаҡмаҡлап йәки ҡыйыҡ шаҡмаҡлап турап, сәй янына бирәләр.\nҠаҡты алманы бешермәй ҙә әҙерләргә була. Бының өсөн емештең ҡабығын әрсеп, үҙәктәрен алып, ит турағыстан сығаралар. Ҡалғанының барыһын да үрҙә әйтелгәнсә эшләйҙәр. Ҡайһы саҡта ҡаҡты алма повидлоһынан да яһайҙар, ләкин был осраҡта повидло ҡайнатҡанда шәкәр бөтөнләй һалынмай йәки аҙ ғына ҡушыла.\nҠаҡты ҡайын еләге, сейә, муйыл һәм миләштән дә әҙерләргә мөмкин.


Йондоҙҙар тормошонан » Башкортостан кызы\nМоңло тауышлы йырсы Венера Рәхмәтуллина быйылғы йәйҙе бушҡа үткәрмәгән, самолет йөрөтөргә өйрәнгән икән. Первушино аэроклубында йырсының «Ир-егеттең йәшен һанамайҙар» исемле йырына режиссер Луиза Фархшатова яңы клип төшөргән. Пилот менән ике кешелек самолет яллағандар. Төшөрөп бөткәс, осҡосто йөрөтөүсе егет Венераға һауала бер-ике түңәрәк яһарға тәҡдим иткән. «Ҡайҙан ғына ризалашҡанмын, өҫкә күтәрелгәндә ҡурҡытманы, ләкин, ҡапыл боролоп, аҫҡа ҡоштай атылғанда, йән көскә ҡысҡырып ебәрҙем, ҡот табанға төштө»,– тип хәтерләй Венера үҙенең ҡаһарманлығын. «Бүтән бер самолетҡа ултырһаммы, тип уйлағайным шул мәлдә, әле ҡурҡыуым үтте. Көсөргәнешле тойғолар кисереү оҡшап ҡалды, хәҙер парашютсылар курсына яҙылдым, һауанан һикереп ҡарарға йыйынам»,– тип үҙенең ҡыйыулығына үҙе шатлана Венера.\nМилли йәштәр театры актрисаһы Эльмира Юлдашеваның береһенән-береһе бәләкәс балалары, ниһайәт, бер аҙ ҙурайып, әсәләренә бала ҡарауҙан башҡа шөғөлгә лә ваҡыт ҡалдыра башлаған. «Яңыраҡ иптәшем командировкала булыу сәбәпле, Баймаҡҡа туйға барғанда үҙем руль артына ултырырға мәжбүр булдым. Машинаны ул тиклем һәйбәт йөрөтмәһәм дә, туғанымды күрергә тип ашҡынып ҡайттым. Өс балам минең нисек йөрөтөүҙе баһалап ултырҙы. Алай ҙа юлдан ҡурҡып тормай барғанбыҙ, айныҡ туй бик оҡшаны. Юлда ял итергә туҡтаныҡ та, кире ҡуҙғалып китергә тип автомобилде тоҡандырһам, ул урынынан ҡуҙғалманы ла ҡуйҙы. Аптырап, эргәлә ултырған дүрт йәшлек Динисламға ҡарағайным, ул ипләп кенә бармағы менән ручникка төртөп күрһәтте. Йәһәт кенә хатамды төҙәтеп, ҡуҙғалып киттем. Эргәлә балаларым булғанда, мин бөтә нәмәгә лә һәләтле»,– тип йылмая «Ай ҡыҙы» сериалында уйнап танылыу яулаған һылыуҡай.\nЙәш йырсы Анжелика Якусева «Урыҫса топ модель» проектында ҡатнашҡандан һуң донъяның төрлө илдәренән бик күп тәҡдимдәр алған. Германияла бөтә донъяға таралған «Отто» модалы кейемдәр каталогы өсөн фотосессияла булғандан һуң, өс ай Ҡытайҙың Шанхай ҡалаһында эшләп, ундағы мода аҙналыҡтарында ҡатнашып, бер ни тиклем ҡытайса өйрәнеп ҡайтҡан, Таиланд, Ливан, Ҡытай һәм Американың Нью-Йорк ҡалаһының мода агентлыљтары менән килешеүҙәр төҙөгән. Һылыуҡайыбыҙ август айында яратҡан Башҡортостаны буйлап гастролдә йөрөгәндән һуң, көҙ башланыуға Ҡушма Штаттарға, донъяның билдәле модельерҙарының яңы коллекцияларын күрһәтеүҙә ҡатнашырға осасаҡ. Эльвира Хисаева, Айгөл һәм Гөлсөм Айытҡоловалар менән бер рәттән бөтөн донъя агентлыҡтары менән хеҙмәттәшлек иткән Силәбе сибәркәйенә уңыштар теләйбеҙ!\nРәсәй йондоҙҙарына килгәндә инде, уларҙың үҙ хәстәрҙәре. Мәҫәлән, үҙенән ике тапҡырға йәш көлкө оҫтаһы Максим Галкин менән донъя көткән Алла Пугачева өсөнсөгә өләсәй булған һәм ейәнсәре йәшәйәсәк бүлмәне матурлау менән шәхсән үҙе шөғөлләнгән икән. Бынан ике йыл элек мәңгелеккә тип сәхнә менән хушлашһа ла, әле юғалған тауышын рәткә килтереп, тамағын дауалап, Ксения Собчакка арналған өр-яңы йыр ҙа яҙҙырып ташлаған. Бына шулай ул Рәсәй өләсәйҙәре, бөтә нәмәгә лә өлгөрҙәр.\nБыйыл йәй Салауат Юлаев һәйкәле янында моңло тауышлы һәм данлыҡлы София Ротару сығыш яһаны. Концертҡа килгән тамашасыларҙың бер нисәүһе хатта билдәле йырсыны аҡ бейеүгә саҡырыу бәхетенә лә иреште. Әйткәндәй, София Ротаруҙы ейәне ошо көндәрҙә кәләше менән таныштырған. Йырсыға ҡыҙҙың иплелеге оҡшаған икән, ейәнем өйләнәм тиһә, ҡаршы түгелмен, тип белдергән ул. Шулай булғас, тиҙҙән яратҡан артисткабыҙҙың бүләһе йәки бүләсәре тыуыуын ишетеп тә ҡыуанырбыҙ әле.\nБилдәле йырсы Наталья Штурм яңыраҡ бер тапшырыуҙа иренең туҡмауы арҡаһында ҡоймос һөйәгенең ике ерҙән һыныуы хаҡында бәйән итте. Танылыу яулаған, уңышлы ҡатындың да ғаиләлә йәберләнеп йәшәүе барса халыҡты шаҡ ҡатырҙы. Был хәлдән һуң йондоҙ ике ай яңғыҙы йәшәп алған, ләкин иптәшенең, иҫерек булғанмын, бер ни ҙә иҫләмәйем, бик үкенәм, тип ғәфү үтенеп инәлеп йөрөүе уның бәғерен йомшартҡан һәм йырсы ирен ғәфү иткән дә ҡуйған. Эх, был ҡатын-ҡыҙҙарҙың киң күңеллегенә һәм кенә тота белмәүенә, ысынлап та, йыш ҡына иҫең китерлек шул...